^Marzu^^ • IRC-Galleria\nKuka tulis mun puolesta töihin? 19.07.\nJatkoon mentiin. :) 15.07.\ntyhmä jonna ei olis ikinä pitäny kattoa t... 03.05.\nTaas aamuvuorossa. 03.04.\n[Ei aihetta] 29.03.\n▶ ▼ 2008 (88)\n▶▼ hein�kuu 2008 (34)\n▶▼ helmikuu 2007 (15)\n▶▼ tammikuu 2007 (20)\n▶▼ toukokuu 2006 (19)\n[Ei aihetta]Lauantai 17.05.2008 03:34\nIhana asua taas Lampilla. <3 Rakastan sitä paikkaa.\n[Ei aihetta]Torstai 28.02.2008 15:21\n- Mitä sinulla on tällä hetkellä päälläsi: Verkkarit, huppari. Joujou. :D\n- Oletko koskaan ollut ihastunut opettajaasi: En.\n- Lempieläin: Koira\n- Kuka on paras ystäväsi: Jee meijän iso kaveripiiri, Anri , Kia, Jonna, Janika. :DDDD\n- Kenelle soitit viimeksi: Iiiiidalle.\n- Oletko koskaan hakannut ketään: Jaa..a.\n- Vietätkö paljon aikaa internetissä?: Joo vähä liikaaki. :D\n- Oletko ujo vai ulospäinsuuntautunut: Aika lailla ulospäinsuuntautunu. :D Mut seki riippuu tilanteesta.\n- Vihaatko koulua: En koulua mutta Palea. :D\n- Onko sinulla sosiaalista elämää: Ei. :D\n- Asutko vielä vanhempiesi luona: En.\n- Jos et, kuinka vanhana muutit pois: 16\n- Luotatko helposti ihmisiin: No en tiä.. Vähän riippuu.\n- Oletko koskaan valehdellut parhaalle ystävällesi: Josku joo ku oli vähän pakko. :D\n- Onko sinulla salaisuuksia jotka saattaisivat järkyttää muita ihmisiä: Ei mulla oo salaisuuksia, oon semmonen hölösuu että kaikki tietää mun asiat. :D Ja välillä muut tietää paremmin ku mä ite.\n- Oletko koskaan käynyt ulkomailla: Jop.\n- Haluatko lähteä kotikaupungistasi: Onneks pääsen kohta lähtemään!!\n- Oletko hemmoteltu: Ööö, en ainakaan siskoon nähen. :D\n- Juotko paljon vettä: En mä hirveenä, mitä nyt rapulassa.\n- Juotko paljon muuta: En ainakaan alkoholia. :D\n- Mitä hammastahnaa käytät: Pepsodent white system. :D\n- Onko sinulla kännykkää: 2\n- Jos on, niin minkä merkkinen: Nokian romuja.\n- Ketä ihmistä arvostat: Ystäviä ja perhettä.\n- Onko sinulla rusketusta: Aivan kauhiasti, eilenki otin bikinit päällä aurinkoa takapihalla ainaki 5h.\n- Ärsyynnytkö helposti: Joo.\n- Oletko koskaan karannut: Sillon 12vee. :D\n- Haaveiletko paljon: Liikaaaa.\n- Onko sinulla paljon exiä: Yks on muita en muista, ainakaan en usko että niitä on enempää. xD\n- Höpötätkö paljon: En ikinä puhu kenellekkään mitään!\n- Millaisen tatuoinnin haluaisit: Öööö öö en ossaa selittää sitä.\n- Mikä on viimeisin kuulemasi kohteliaisuus: Ooppa lihonu.\n- Onnennumerosi: 7,9.\n- Lempiväri: valkonen, musta, ruskee...\n- Kuvaile itseäsi: Sitte ku kävelee semmonen avaruusolennon näkönen hyypiö vastaan niin kyllä te tunnistatte. :DD\n- Poltatko: Riippuu mitä.\n- Juotko: En oo ikään alkoholiin koskenukkaa. :D\n- Jos värjäisit hiuksesi mikä olisi väri: Ei tartte mulla on niin ihanat hiukset harmailla raijoilla!\n- Voisitko seurustella itseäsi nuoremman kanssa: En. Tuli koetuks. :DDD ainaki melekee.\n- Voisitko seurustella itseäsi vanhemman kanssa: No en mä oman ikäsiäkään jaksa katella. :D\n- Onko sinulla ollut koskaan syömishäiriö(i)tä: Joo ihan vitusti. Syön kokoajan. :D\n- Kuinka monta kertaa annat puhelimen soida ennen kuin vastaat siihen: Nii kauan että kerkiän vastata. :D\n- Näytätkö enemmän isältäsi vai äidiltäsi: Osmolta. :DDDD\n- Itketkö paljon: En tiä en kai.\n- Jos sinun täytyisi luopua yhdestä elimestä, minkä antaisit: En mitää oon niin ihterakas etten antais muille mun elimiä!\n- Mitä lausetta käytät eniten puhelimessa puhuessasi: Jooo jooo lähetäänkö ryyppäämään? ;D\n- Oletko romanttinen: Joo aivan kamalan romanttinen yhyy varataan hotellihuone, ostetaan shamppanjaa ja mansikoita, levitetään ruusun terälehtiä ympäri huonetta. Äläkä unoha kynttilöitä. *Todellisuus = Veetään perseet.*\n- Milloin oksensit viimeksi: Pari viikkoo sitte meni ton viinan kaa vähän överiks.\n- Pidätkö enemmän blondeista vai bruneteista: Ihtestäni.\n- Minkä väriset alusvaatteet sinulla on tällä hetkellä: Pinkit joisa on mustia kukkia. XDDD No ei hyi.\n- Miten olet sisustanut asuntosi: Jos pitää kämpän oikeen sotkusena nii kukaan ei ees huomaa että täällä on huonosti sisustettu. :DD\n- Kengännumerosi: Nii iso ettei jalaka mahu ees kenkään.\n- Kuinka pitkä olet: Täsä pilivien tasolla mennään , välillä otan niitä kiinni ku ei oo muuta tekemistä.\n- Millainen olo sinulla on tällä hetkellä: Aivan mahtava kuule!\n- Milloin viimeksi olit juhlissa: Tosa eilen vähän juhulittiin jos ottais tänään uusiks. :D Menin naimisiin nii piti juua vähä punkkua.\n- Mitä sinulla on päälläsi nukkuessasi: Riippuu vähän, joskus oon alasti ja joskus on pakkopaita ja nahkahousut.\n- Onko sinusta liikkunut huhuja: Ei ikinä mä en ainakaan oo kuullu. Mitä ne semmoset huhut on ? Ei täällä lampilla kukaan keksi huhuja toisista!!!!\nHaastan seuraavat henkilöt:\nNii ja sitte tytöt olis parempi tehä. Eikä saa valehella ku en mäkään valehellu!\nTämä tyttö muuttaa poijes lampiltaaa!! Jeejeee! :)Tiistai 26.02.2008 22:04\n[Ei aihetta]Perjantai 22.02.2008 19:43\n...Kerro mulle jotain rauhoittavaa, joka aaveet karkoittaa.\nSano ettei ne saa mua ansoihinsa lankeamaan, epäjumaliin uskomaan.\nMä tiedän, en voi sua omistaa, vain pienen hetken koskettaa.\nPaikoillaan ei pysy tuulet vaikka huudetaan ja pulloon laitetaan...\n[Ei aihetta]Tiistai 19.02.2008 17:41\nJjjeeeee, lautaileeen!!!!!! <3<3\n[Ei aihetta]Sunnuntai 03.02.2008 23:38\nSaattaa olla mielenvikainen tyyppi ja vielä rumakin.\nPoistakaa kaikki hänen lähettämät kommenttit, ja ilmoittakaa ylläpidolle niistä\nkoska tuo on kyllä niin perverssin olonen!\nLisätään kaikki tämä omaan blogiinsa nii toivottovasti toi tyyppi katoaa galleriasta!!\n[Ei aihetta]Torstai 10.01.2008 23:48\nADHD testi, jos saat:\nalle 1o - keskittymis ja tarkkaavaisuuskykysi on normaalia luokkaa\n1o-15 - keskittymis ja tarkkaavaisuuskykysi ovat hieman normaalia huonompia\nyli 15 - keskittymis ja tarkkaavaisuuskykysi ovat hyvin alhaiset. saatat kärsiä adhd:sta\n[x]Minun on vaikea olla järjestelmällinen.\n[x]Kun minulle annetaan tehtävä, viivyttelen enkä ala heti sitä tekemään.\n[x]Minulla on paljon projekteja meneillään, mutta en tunnu saavan niistä montakaan valmiiksi.\n[x]Teen päätöksiä ja toimin niiden mukaan impulsiivisesti- kuten rahan tuhlaaminen, seksuaaliseen suhteeseen ajautuminen jonkun kanssa, uusiin aktiviteetteihin sukeltaminen ja suunnitelmien muuttaminen.\n[ ]Vaikka kuinka yrittäisin, en tunnu saavuttavan tavoitteitani.\n[ ]Olen usein muissa maailmoissa kun ihmiset keskustelevat, vaivun omiin ajatuksiini.\n[x]Keskityn johonkin tekemääni asiaan niin intensiivisesti, että en pidä taukoa enkä pysty keskittymään mihinkään muuhun tai tekemään mitään muuta.\n[x]Teen liikaa myös asioita jotka eivät ole hyväksi minulle, kuten pakkomielteinen shoppailu, liiallinen juominen, liiallinen työskentely, tai liiallinen syöminen.\n[x]Turhaannun helposti ja tulen kärsimättömäksi kun asiat tapahtuvat liian hitaasti.\n[/]Itsetuntoni ei ole yhtä hyvä kuin muiden tuntemieni ihmisten.\n[x]Tarvitsen runsaasti stimulaatiota; toiminta elokuvia ja tietokonepelejä, uusia ostoksia, eläväisten ystävien seuraa, nopeaa autolla ajoa tai extreme- lajien harrastamista.\n[x]Sanon tai teen usein asioita ennenkuin ehdin ajatella sen tarkemmin, ja joskus joudun vaikeuksiin sen takia.\n[x]Teen asiat mieluummin omalla tavallani kuin seuraan sääntöjä tai muiden ohjeita.\n[x]Huomaan usein naputtelevani kynälläni, heiluttelevani jalkojani, tai teen jotain muuta purkaakseni ylimääräistä hermostunutta energiaa.\n[x]Tunnen oloni usein yhtäkkiä masentuneeksi kun olen erossa muista ihmisistä, projekteista tai asioista joiden kanssa haluan olla tekemisissä.\n[x]Näen itseni eri tavalla kuin miten muut näkevät minut. Yllätyn usein kun joku suuttuu minulle, vaikka olisin itse tehnyt jotain mikä saa heidät suuttumaan.\n[x]Vaikka olenkin usein huolissani vaarallisista asioista joita voisi sattua minulle, minulla on tapana olla huolimaton ja tapaturma-altis.\n[x]Vaikka minulla on paljon pelkoja, ihmiset sanoisivat minun olevan riskien ottaja.\n[x]Teen paljon huolimattomuusvirheitä.\nMeni jo. :DPerjantai 04.01.2008 15:16\nViimesiä viedään vuodelta 2007, se on fakta. Joten olisi mukavaa jos sinä kertoisit parhaan\nmuiston/hetken minun seurassani vuodelta 2007, tämän jälkeen lisää tämä omaan päiväkirjaasi ja\nylläty miten paljon muistoja sinulla on vuodelta 2007.\n:DMaanantai 17.12.2007 23:04\nJos sinulla on pokkaa, sano nämä mesessä:\n"Mun pippeli repes :("\n- "Niin mikä oli? :D:D" (Emppu)\n"Läheks mun kaa tänään sienestämään?"\n- "??" (Miika)\n"Moikka, oisko sulla mitää vinkkejä miten sais takamusta kiinteytettyy? =)"\n- Ei, ookko kokeillu netistä etsii jotain vinkkejä? OIsko ratsastus sellanen juttu, emmä tiiää.. (Jenni)\n"Heippa, mä sain tänään uudet sukat :) Sori oli pakko kertoa jollekkin ku oon niin onnellinen!!!!"\n- "Okei :D " (Joonas)\n"MOI OON MOHIKAANI JA MUN NIMI ON MONNI"\n- oookei.. :D (Hannemari)\n"VOINKO TULLA TEILLEE? <33"\n- no tulee vaaan :D (Emppu)\n[Ei aihetta]Torstai 06.12.2007 23:19\nJeee, huomenna lähetään mökkeileee. :> Mitähän siittäki tullee. :S :D


Eurooppalaisen raja- ja merivartioston pysyvä joukko aloittaa toimintansa 1.1. - Sisäministeriö\nEurooppalaisen raja- ja merivartioston pysyvä joukko aloittaa toimintansa 1.1.\nEuroopan raja- ja merivartiovirasto Frontexin käyttöön perustetaan 1.1.2021 alkaen operatiivinen eurooppalaisen raja- ja merivartioston pysyvä joukko. Pysyvä joukko tukee EU:n jäsenvaltioita ulkorajavalvonnassa ja EU:n ulkopuolisten maiden kansalaisten palauttamisessa. Tasavallan presidentti vahvisti lakimuutokset 30.12. Muutokset tulevat voimaan 1.1.2021.\nFrontex lähettää pysyvän joukon jäseniä rajaturvallisuusryhmien, muuttoliikkeen hallinnan tukiryhmien ja palautusryhmien jäseninä yhteisoperaatioihin, nopeisiin rajainterventioihin, palautusinterventioihin tai muihin asiaan liittyviin operatiivisiin toimiin jäsenvaltioissa tai EU:n ulkopuolisissa maissa.\nPysyvä joukon rakentaminen tapahtuu vaiheittain ja siihen kuuluu vuoden 2027 lopulla yhteensä 10 000 henkilöä. Suomen osuus pysyvästä joukosta on vuonna 2021 kahdeksan pitkäaikaisesti (2 vuotta) lähetettyä virkamiestä, 72 lyhytaikaisesti (4 kk) lähetettyä virkamiestä ja 30 nopean toiminnan reserviin varattua virkamiestä.\nPysyvän joukon jäsenet apuna hakemusten vastaanottamisessa ja rekisteröinnissä\nJatkossa eurooppalaisen raja- ja merivartioston pysyvän joukon jäsen voi tarvittaessa avustaa Suomessa poliisia ja rajatarkastusviranomaisia turvapaikkahakemuksen vastaanottamisessa ja rekisteröinnissä.\nUlkomaalaislakiin on myös lisätty säännökset, jotka koskevat yhdenvertaisuusvaltuutetun osallistumista valvojana myös muiden Euroopan jäsenvaltioiden viranomaisten tekemiin turvapaikanhakijoiden pakkotoimin tapahtuviin palautuksiin. Valvojia voidaan myös tarvittaessa pyytää Frontexilta Suomeen.\nUutta on myös, että palauttamiseen ja vapaaehtoiseen paluuseen liittyviä henkilötietoja voidaan jatkossa luovuttaa Frontexille.\nJatkossa myös palauttamisesta vastaavat jäsenvaltioiden viranomaiset kuuluvat eurooppalaiseen raja- ja merivartiostoon\nEuroopan unioni antoi joulukuussa 2019 eurooppalaista raja- ja merivartiostostoa koskevan asetuksen, joka edellytti myös Suomelta päivityksiä lainsäädäntöön. Asetuksella vahvistetaan Euroopan raja- ja merivartiovirasto Frontexin toimintakykyä, tuetaan palautustoimintaa perusoikeuksia kunnioittaen sekä integroidaan Euroopan rajavalvontajärjestelmä (EUROSUR) osaksi eurooppalaista raja- ja merivartiostoa.\nJatkossa eurooppalaiseen raja- ja merivartiostoon kuuluvat Frontexin ja rajaturvallisuudesta vastaavien jäsenvaltioiden viranomaisten lisäksi myös palauttamisesta vastaavat jäsenvaltioiden viranomaiset.\nRaja- ja merivartiostoasetuksen täytäntöönpano\nEU muuttoliike päätökset rajavalvonta säädökset


2019 55" Q60R 4K UHD Smart QLED TV | QE55Q60RATXXC | Samsung FI\n2019 55" Q60R 4K UHD Smart QLED TV is rated 4.7 out of 5 by 23.\nloc_fi_FI, sid_QE55Q60RATXXC, prod, sort_[SortEntry(order=FEATURED, direction=DESCENDING), SortEntry(order=SUBMISSION_TIME, direction=DESCENDING)]\nVirrankulutus (virransäästötila) 53 W\nSarjan mitat jalustalla (L x K x S) 1237,2 x 790,9 x 263,9 mm\nIlman jalustaa 18,6 kg\nRated 5 out of 5 by lare68 from ihan hyvä. 3 kuukautta sitten. Ostin gigantista Ja kaikki pelaa mainiosti.\nRated 5 out of 5 by uuka from mahtava Kaik toimii erinomaisesti.pelkkää mahtavuutta.10 points\nRated 5 out of 5 by Sompis from Hyvälaatuinen perus-TV Tämä oli ensimmäinen TV:ni vuosiin ja samalla ensimmäinen äly-TV. Laite on kokonaisuudessaan ylittänyt odotukseni erityisesti kuvanlaadun puolesta.\nRated 5 out of 5 by clazz from Loistava televisio Olen ollut tyytyväinen televisioon. Kuva on hyvä, värit hyvät ja käyttöliittymä selkeä ja nopea.Ohjelmat ja valikot aukeaa vauhdikkaasti ilman takkuiluja. Hyvä myös pelikäytössä koska tuloviive tässä televisiossa pieni.\nRated 5 out of 5 by mikuuel from Uskomaton kuva Ostin tämän toukokuussa lätkän mm kisojen aikaan. Ja oli se kiva kattoo lätkää ku ei kiekko hukkunut millojnkaan... Hyvin pysyi perässä... Suosittelen.\nRated 5 out of 5 by samsunglover65 from mahtava kokonaisuus!! Ostin kaksi kuukautta sitten ja on toiminut aivan täysin mallikkaasti. Erittäin hyvä kuvanlaatu. Ulkonäöltään myös todella miellyttävä.\nRated 4 out of 5 by tvfreak from Loistava Ostin viikko sitten ja olen tosi tyytyväinen. Paljon hyviä ominaisuuksia. Suosittelen lämpimästi\nRated 4 out of 5 by qled from käyttömukavuus ja kuvanlaatu muutaman päivän käytön jälkeen on tullut muutama asia esille. käyttöjärjestelmän nopeus on ollut erittäin mieluisa ei ole ollut Turhia Pätkimisiä Ja Kaikki Toimii Sulavasti. Kuvanlaatu On Erittäin Hyvä Ja Tarkka Myös Hienolla Värintoistolla Varustettu.


appelsiini | PALEOKEITTIÖ | Sivu 3\nAll posts tagged: appelsiini\nPäivän päävärit ovat hedelmäinen tai vihreämpi vihreä, vaaleanpunainen tai lila (tulossa ;)) sekä uusimpana tulokkaana raikuva oranssi. Kolme pirtelöä ja porkkana päivässä pitävät koneen käynnissä! PORKKANA PÄIVÄSSÄ -PIRTELÖ 1 luomuporkkana 1 appelsiini viipale sitruunaa pala inkivääriä kalaharin suolaa ~2 dl vettä (tukko persiljaa) Blenderin kautta koneeseen!\nTaistelua auringonlaskun sävyin\nMuutamat viime päivät olen käynyt tiivistä taistoa flunssaoireita vastaan. Vielä en osaa sanoa, onko taistelu hävitty vai voitettu. Battle still going on! Olen kyllästänyt itseni yhtälailla pirtein auringonlaskun värein kuin mauinkin. Luonnollisin antioksidantein ja vitamiinin. Usko kehon uskomattomaan kykyyn parantaa on vahva. Kunhan annan elimistölle rauhan hoitaa parannustyöt tukemalla niitä parhaani mukaan. Se on ainoa asia mitä voin tehdä. Lopettaa hetkeksi koohottamisen. Luottaa. Ja odottaa. Rauhassa ja rauhallisin mielin. Että luonto hoitaa omansa. Pysyn vaan pois jaloista ;) Näistä antimista ovat menneiden päivien helposti sulavat ja virkistävät pirtelöt tehty… Pirteän aurinkoinen flunssapirtelö appelsiini puolikas sitruuna pakastettuja villivadelmia pakastettuja tyrnimarjoja pala tuoretta inkivääriä luomuhunajaa himalajan suolaa Ainekset blenderiin ja notkistamiseen vettä. Simppeliä kotihoitoa! =)\nMakeat appelsiinit ovat rantautuneet marketteihin! Niiden ja CocoviBarin Karvisen inspiroimana taioin tehosekoittimessa Aamunavaus -pirtelön. Aamunavaus tai Relight my fire! saa näin pimeinä alkutalven aamuina silmät kivasti auki. Kokeile! Ks. myös RMF II. Ainekset blenderiin ja sileäksi. Kurkusta alas ja pirteää päivää! Toimii varmasti pikkujouluista toipuvillakin. Heitä kun tuntuu olevan tällä hetkellä liikkeellä vähän siellä sun täällä. Toiset vähän paremmassa ja toiset vähän parempaa heikommassa hapessa. Takuita en pysty antamaan, jotta pysyykö vai ei. Sisällä ;). En ole kokeillut ja tuskin tulen kokeilemaankaan, hah hah! Määrät vielä ylös, niin ei tarvitse pähkiä! Yhteen annokseen tuli lykättyä… 1 appelsiini 1/2 kurkku ~50 g tyrnimarjoja (pakaste) pieni kourallinen eli ~15-20 g goji -marjoja hippunen eli ehkä 1/4 tl himalajansuolaa 1/2 – 1 dl vettä notkistamiseen\nPikapikapostaus! Juttuja olisi jaettavaksi enemmänkin, mutta elämä pitää kiireisenä. Hyvä niin. Ja huono. Kuvassa ei niin herkullisen näköinen, mutta herkullinen appelsiini-kaakao -pirtelö. Olisihan siihen voinut lasin kylkeen tökätä kauniin oranssisen appelsiiniviipaleen ja ripotella päälle kaakaonibsejä kuvaa koristamaan, mutta tämä on tosikeittiötä. En ehdi miettimään esteettisiä asioita kuin jälkikäteen. Silloin on armotta liian myöhäistä. Makunautinto menee näkönautinnon edelle. Ja nälkä on perustarve. Kauneus katsojan silmissä. Kaunista on se, mikä maistuu hyvältä. Ja ravitsee. Kehoa ja mieltä =) Lupauduin valmistamaan lauantain herkkuaamiaiselle appelsiinimehua my style. Kaakaon sekaantuminen appelsiiniin oli vahinko. Intuitio kuljetti tällä kertaa tähän suuntaan. Tavoitteena oli valmistaa inkiväärillä terästetty appelsiinipirtelö. Suklaa eksyi mukaan vahingossa. Ja inkivääri sabotoi lopputulosta. Jos kokeilette, niin jättäkää tämä terveyspommi seuraavaan kertaan. Kaksi isohkoa annosta syntyi näillä eväillä… kolme kuorittua appelsiinia vajaa ruokalusikallinen raakakaakaojauhetta vajaa ruokalusikallinen raakakaakaorouhetta (pikku pala tuoretta inkivääriä) (vettä) Kuoritut appelsiinit kera inkiväärin tehosekoittimeen ja soseeksi. Mausteeksi kaakaojauhetta ja vain muutama surautus kaakaonibseille, jotta jää hieman rouhetta hampaankoloon. Appelsiinit olivat tällä kertaa omaan makuun liian makeita. Vesi hoiti laimennuksen. Ah, mikä jälkkäri muun mätön jatkeeksi! Muista herkkulauantain nautinnoista(?) …\nNo bad – Pretty in Pink\nKaikki vanhat reseptit PoverA:sta on nyt siirretty. Ne, mitkä löysin. Ja tämäkin on tällainen perus pirtelöpostaus. Seuraava tavoite on nimittäin tyhjätä verkkoon viime viikkoina kertyneet kuvat kamerasta. Eipä noita enää kovin montaa ole. Aloitellut olen jo aiemmin. Tämä postaus tuskin tarjoilee mitään uutta. Viehätti vaan pirtelön vaaleanpunainen väritys, joka ei taida ihan oikeuksiinsa ainakaan omalla ruudulla päästä. Reseptikin täytyy vetää hiukka hatusta. Pretty in Pink on kumottu jo aikaa sitten. Mutta jotain tällaista se varmaan sisälsi… 1 verigreippi 1 appelsiini 1 sitruuna pieni palanen tuoretta inkivääriä hippunen himalajansuolaa Pari annosta näillä eväillä tosta pyöräytti. Hedelmäpirtelöä mun makuun! Ja kannattaa muuten nauttia heti tuoreeltaan. Seistessään greippi ”karvaannuttaa” ikävästi makua.\nKaapissa makasi pari nahjuuntunutta appelsiinia ja saman kohtalon piakkoin kokeva luomuporkkana. Aivan loistavat ainekset aurinkopommin rakentamiseen! Kun mukaan lisätään vielä muutama räjähdysherkkä ainesosa tunnelmaa tiivistämään, niin aurinkopommi on lähes voittamaton. Kahteen aurinkopommiin tarvitset… 2 appelsiinia (kovan kohtalon kokeneet käyvät aivan loistavasti) 1 makean luomuporkkanan 1/2 ruby red eli verinen greippi pala tuoretta inkivääriä (ihan must ihan mihin vaan!) hippunen Himalajan suolaa vettä oman maun mukaan Ja blenderiin! Itse kuorin ja pilkoin ensin porkkanan ja inkiväärin, jotka heitin pommin alkuaineiksi kera tilkkasen vettä. Homma tasaiseksi, kuoritut appelsiinit ja verigreipin puolikas perään. Mausteeksi hiukan suolaa ja kaikki sekaisin. That`s it! Et voi epäonnistua. Kukaan ei voi. Tämä resepti on pomminvarma.\nLisää aurinkoa talviaamuun! Relight my fire on saanut jatko-osan. Jotain tuttua ja turvallista, jotain uutta ja ihmeellistä; appelsiinin ja inkiväärin kaveriksi vihreää omenaa ja punaisia vadelmia. Sinisetkin käy ;) RMF -jatkojuomaan tarvitaan.. 1 appelsiini 1/2 – 1 cm pala tuoretta inkivääriä (maun ja inkiväärin mallin mukaan) 1/2 vihreä omena (punainenkin toimii, mutta ei yhtä pirteästi!) 12 jäistä vadelmaa (tai jotain sinne päin…) hippunen Himalajan suolaa vettä notkistamiseen Valmistus hoituu vanhaan tapaan. Enjoy!\nPäivän pirtelö – Relight my fire!\nAivan loistavan pirteä ja aurinkoinen herätys pimeisiin talviaamuihin! Relight my Fire! -appelsiinipirtelö nimittäin. Lasilliseen piristysjuomaa tarvitset.. 2 appelsiinia 1/2 – 1 cm pala tuoretta inkivääriä hippunen Himalajan suolaa Homma hoituu parissa minuutissa… Kuori ja paloittele appelsiinit ja inkivääri. Heitä tehosekoittimeen kera Himalajan ihmeen. Notkista tarvittaessa tilkalla vettä. Hurauta pehmeäksi pirtelöksi, kaada lasiin, kumoa kurkkuun ja herätys! Pirteän kirpeän ystävät voivat heittää sekaan vielä puolikkaan sitruunan. Pehmeitä makuja suosivalle mukaan ehkä luonnonjogurttia. En ole kokeillut, mutta kuvittelen toimivaksi. Winter lover korvaa veden jääpaloilla. Tai lumella, jota taas riittää useampaankin pirtelöön. Sitruunalla täydennetty Relight my Fire! toimii hyvin myös Enough with this f***ing Flu– pirtelönä. Kokeile! =)


Törkyturpanalle tahtoo kansalaisoikeudet - Elokuva-arvostelut - Turun Sanomat\nTörkyturpanalle tahtoo kansalaisoikeudet\nHerttaiseksi mielletty lapsuuden pehmolelu Ted on yhä rivo suustaan, muttei enää yllätä.\nTed 2. Ohjaaja Seth MacFarlane. Kinopalatsi 1 & 6. K16, 1 h 56 min.\nTv-piirretyistä Family Guy ja American Dad! tunnetun Seth MacFarlanen esikoiselokuva Ted (2012) oli karnevalistinen kasvukomedia vetelehtivästä aikamiespojasta ja hänen teddykarhustaan. Mark Wahlbergin näyttelemältä ihmispäähenkilöltä show’n varasti rietasteleva ja pilveä pössyttelevä digitaalinen nallekarhu. Jatko-osa Ted 2 ei yllä onnistuneen ykkösosan tasolle.\nTörkyturpanallen (äänenä ohjaaja MacFarlane) ja kamunsa Johnin (Wahlberg) uudet sekoilut jatkuvat entiseen malliin. Meno on roisia ja vitsit epäkorrekteja kuten viimeksikin, mutta uutuuden viehätys jatko-osasta uupuu. Herttaiseksi mielletty lapsuuden pehmolelu, joka sattuukin rivoilemaan, ei enää yllätä. Kestoa on liikaa, pitkästyttävältä tyhjäkäynniltä ei vältytä.\nTed avioituu tyttiksensä Tami-Lynnin (Jessica Barth) kanssa. Pariskunnan suunnitelmat perheenlisäyksestä menevät kuitenkin mönkään. Ensin poikien spermanluovutusreissu hedelmöitysklinikalla päättyy tahmaiseen katastrofiin. Sitten adoptioviranomaiset huomaavat, ettei pehmolelu ole oikeustoimikelpoinen henkilö. Teddykarhu tahtoo yhteiskunnan täysivaltaiseksi jäseneksi, ja Tedin kansalaisoikeustaisteluun saadaan avuksi topak-\nka asianajaja (Amanda Seyfried).\n”Meno on roisia kuten viimeksikin, mutta uutuuden viehätys jatko-osasta uupuu.”\nÄlyvapaa juoni mahdollistaa sen, että elokuvassa päästään leikittelemään eri lajityypeillä oikeussalidraamasta buddy-elokuvaan ja romanttisesta komediasta häröileviin musikaalikohtauksiin. Sillisalaatti on tietenkin täynnään viittauksia muihin elokuviin ja ajankohtaisiin tapahtumiin. Hollywood-tähtiä vilahtaa pienissä sivuosissa. Välillä vitsit ja tilanteet toimivat, mutta turhan usein komedian huumori tuntuu vanhan toistolta, tunkkaiselta ja rautalangasta väännetyltä.


My World by Essi: Tulin vaan kertomaan..\nEttä ensimmäinen postcrossing-korttini on mennyt perille ja rekisteröity! :) Kortti meni Saksaan Hampuriin ja matkassa kesti 3 päivää. Lähetin oitis uuden kortin ja se meni Alankomaihin :) Nyt siis edelleen 5 korttia matkalla, Alankomaiden lisäksi Ukrainaan, Valko-Venäjälle, USA:han ja Venäjälle. Semmonen kutina et tällä viikolla vois mullekin tulla kortti! Tein myös eilen huvikseni itse kirjekuoria mm. H&M:n kuvaston sivuista, tuli aika nättejä :3 Oon niin innoisssani tästä harrastuksesta, että rekisteröidyin myös swap-bot.comiin ja tänään on lähdössä tarroja kahdelle tyypille USA:han ja jostain päin maailmaa tulossa myös mulle 2 tarra-arkkia :)\nposted by Essi at 12:17\nlabels: love, postcrossing, snailmail, swap


Skyrocks vkot 3,5 – 7 | Kennel Foxcellent\n… 15.7.2013 syntyneiden pentujen tarina jatkuu …\n9.8. Pentujen elämä rikastuu päivä päivältä. Eilen vuorossa oli musiikkiterapiaa. Pentulaatikon vieressä olevat stereot avattiin ja pennut saivat kuunnella hiljaista radio-ohjelmaa päivän mittaan. Siinä oli hyvä opetella myös nukkumaan. Äänet ja erilaiset valot kuuluvat elämään, joten tänään on vuorossa mediakasvatusta, kun TV avataan illalla pentujen iloksi. Sieltä kajastavat kirkkaat valot saavat varmaan pienet päät ihan pyörälle.\nPoseeraamistakin eilen harjoiteltiin. Ohessa on kuvat kaikista natusista pehmeällä karvapilvellä. Toiset olivat kuvaustilanteessa kuin kotonaan, toiset taas vaivautuivat ilmiselvästi. Niinhän se meillä ihmisilläkin on. Eihän meistä kaikista ole valokuvamalleiksi. Saimme kuitenkin kivat kuvat muistoksi tästä suloisesta pentuajasta, sillä se on niin ohikiitävän lyhyt hetki.\n11.8. Vettä sataa jo kolmatta päivää, eivätkä pienet ole päässeet ulos uudelleen. Eihän tuonne kylmään ja kosteaan voi untuvikkoja viedä. Täytyy odotella, että kelit hieman kuivuisivat. Lämpötila ei ole ongelma, mutta tuo märkyys haittaa kyllä. Se laskee nopeasti pienen palleron ruumiinlämpöä ja altistaa kylmettymiselle. Vaan jos on ulkoilmaelämä jäänyt vähemmälle, eivät elämysseikkailut ole siihen tyssänneet. Eilen aloitettiin kiinteän ruuan harjoittelu kermaviilillä. Se oli kaikkien herkkusuiden mieleen ja sitä olisi mennyt enemmänkin, vaan ensi alkuun ei makeaa mahan täydeltä! Tänään maistellaan sitä hiukan enemmän ja huomenna lisätään siihen hieman penturuokaa. Pikkuhiljaa elimistö sopeutuu uusiin ruoka-aineisiin. Pikku-piraijoiden hampaat ovat jo niin terävät, että Sissiä pitää armahtaa, sillä imettämistä voisi vähitellen alkaa vähentää, kun kiinteän ruuan osuutta pikku hiljaa lisätään. Nyt kaikki pentujen perheet ovat käyneet katsomassa pieniä palleroita ja kaikille on tiedossa hyvät ja harrastavat kodit, joissa saa jatkaa onnellisesti alkanutta tolleri-elämää. Yksi pennuista eli ’Siru’ -neiti jää Sissi-emon seuraksi kotiin ja viisi muuta veitikkaa lähtevät maailmalle. Tulevista perheistä kolmella on aikaisemmin ollut tolleri ja kahdelle rotu on uusi, mutta aikaisempaa kokemusta heillä on koirista kuitenkin. Perheillä on viimeiset kolme viikkoa aikaa valmistella koti pennun tuloa varten. Ensi viikolla perheille postitetaan kirjalliset pentu-infot, joissa on hoito- ja koulutusohjeita sekä tietoa siitä, mitä on hyvä varata/hankkia ennen pennun tuloa. Ja jos joku asia vaatii lisäselvitystä, on aikaa ottaa siitä selvää. Ensimmäinen vuosi tulee olemaan perheiden kanssa tiivistä yhteistyötä, jotta pennun ’ohjelmointi’ onnistuisi toivotulla tavalla. Näin uudesta perheenjäsenestä on iloa ja se täyttää parhaalla mahdollisella tavalla ne toiveet, jotka sille on alun perin asetettu. Se on myös kasvattajalle tärkeää ja onnellinen koira tyytyväisessä perheessä on onnistuneen kasvatustyön parhaita hetkiä. On mukava saada taas uusia karvasukulaisia; Anna, Juha, Eevi, Sari, Petri, Ales, Marketta, Abel, Lasse, Jenna ja Elias. Teidän kanssanne on varmasti paljon mukavia yhteisiä asioita ja kokemuksia jaettavaksi tulevaisuudessa!\n13.8. Pennut ovat jo päässeet mukavaan ruokarytmiin ja niinpä söimme ensimmäistä kertaa pillikutsulla, yhteisessä ’ruokapöydässä’.\nPennut osaavat syödä jo lautaselta ilman avustusta ja ruokailutavat ovat kehittyneet erittäin nopeasti. Jokainen syö innokkaasti, mutta siististi. Ruokailun jälkeen päästiin toisen kerran ulkoilemaan, sillä sää oli pitkästä aikaa mainio ja pihanurmikko kuiva. Piiperoiset osasivat olla aitauksessa kuin kotonaan. Ensimmäisen ulkoilukerran piipityksestä ei ollut tietoakaan. Kaikki kirmasivat ruoholla kuin pienet varsat kevätlaitumella ja Neiti Keltainen maistoi ruohoa todeten sen sopimattomaksi ravinnoksi. Kokoa ja ketteryyttä on tullut jo niin paljon, että muutto uuteen isompaan ja korkeampaan pentukehään on tällä viikolla välttämätöntä. Kehä on viittä vaille valmis. Vielä puuttuu Sissille kulkureitin järjestely, sillä laita on liian korkea yli hypättäväksi isojen nisien kanssa. Tänään otettiin sulamaan pakastimesta varis, joka odottaa huomenna pikku-noutajaa sitä tutkimaan. Otamme siitä vain siivet pentujen käyttöön ja tutustuminen riistaan toteutetaan jokaisen kanssa ensin erikseen ja sitten porukalla vielä pentulaatikossa. Se on jännittävää ja hauskaa seurattavaa, josta kerron kuulumisia viikolla lisää.\n14.8. Varista lennätettiin tänään oikein reippaasti. Pikku-noutajat saivat tulla ensimmäistä kertaa matolle, pois pentulaatikon turvallisesta piiristä ja siellä odotti mustanpuhuva siipi. Reippaasti se otettiin suuhun. Vain Neiti Keltainen oli niin hämmästynyt uudesta paikasta, että katseli ympäristöään ja haisteli mattoa, eikä ehtinyt tehdä vielä tuttavuutta siiven kanssa. No, kunhan paikka tulee tutuksi, niin katsomme uudelleen, kuinka siipi vetää puoleensa. Ilahduttavaa oli se, että kaikille muille siipi oli kuin vanha tuttu, toisille hieman tutumpi kuin toisille, mutta joka tapauksessa se kiinnosti kovasti. Erittäin lupaava alku noutaville lintukoirille. Nyt eletään ruokarytmissä pientä murrosvaihetta. Aivan selvästi mamman maito ei enää tahdo riittää siinä määrin, että nälkä pysyisi loitolla, vaan kiinteän ruuan tarve on ilmeinen. Sen ovat nämä pikku-ahmatit tänään osoittaneet. Tuntuu siltä, että niin paljon ei uskalla vielä kiinteää ruokaa tarjota, kun nämä mussuttelijat olisivat vailla. Pitää varoen lisätä määrää ja tänään on pitänyt nälkäisille ahertajille antaa jo kaksi kiinteää ateriaa, että rauha on saatu laskeutumaan pentulaatikkoon.\n16.8. Muutoksen tuulet puhalsivat taas ja oli aika sopeutua uuteen ’pesään’. Isompi pentuaitaus valmistui ja touhot pääsivät testaamaan sitä porukalla.\nVoi sitä iloa ja riemua, kun päästiin juoksemaan ravia ympäri 6 m2 aitausta ja pöllyttämään sanomalehtiä. Kaikki kuusi pientä sisustussuunnittelijaa ovat kovin erimielisiä siitä, missä lehtien pitäisi sijaita, joten niitä kiidätettiin paikasta toiseen ja väliin vähän suikaloitiinkin. Oli ihanaa niska kenossa lennättää suurta ’leijaa’ perässään, siinä oli vauhdin hurmaa! Pentuaitaukseen on tehty kulmaan askelma, joka toimii Sissille sisään/uloskäyntinä sekä pienille pesäkolon kattona. Sinne luolaan oli kiva kömpiä tyynyn päälle kellimään, kun alkoi väsyttää. Selvästi huomasi, että kähinöintikin väheni, kun jokainen sai lisää omaa tilaa ympärilleen. Ahtaudessa ja kylki kyljessä tunteet kuumenivat helpommin. Nyt on mukavaa, kun voi puuhastella omia juttuja toisten häiritsemättä ja saa jopa etäisyyttä muihin, niin halutessaan. Ja kun on hillunut itsensä hikeen, voi köllähtää viileälle paljaalle lattialle nukkumaan, aaahh miten ihanaa! Siipi ennätti lennähtää kyläilemään vielä toistamiseen vanhaan pesään, tuttuun ja turvalliseen, jossa se otettiin suurella riemulla vastaan. Jopa Neiti Keltainen, joka edellispäivänä oli tyytynyt vain ihastelemaan maton hapsuja sai juonesta kiinni ja osoitti suurta innostusta siipeä kohtaan. Toisten jo luopuessa ahertamisesta neiti vain jatkoi töitään; teki varmaan edellispäivän rästitehtäviä. On ollut ilo huomata kuinka reippaita ja rohkeita pennut ovat kaikelle uudelle. Yksikään pentu ei ole aristellut esim. teollisuusimuria, joka hurahti aivan korvien juuressa eilen käyntiin, kun uuden pesäkolon ympäristöä laiteltiin kuntoon. Tässä talossa pennut kyllä pääsevät tottumaan elämänääniin, sillä meillä ei hissutella ja aina tapahtuu jotakin. Nukkumaan kun pitää osata käydä hulinassa ja huiskeessa. Sellaista se elämä on..\n18.8. Viisi viikkoa on tullut täyteen ja touhukkaat pikku-veitikat ovat jo oppineet syömään kiinteää ruokaa kahdesti päivässä ja Sissi käy sen lisäksi imettämässä pentuja pitkin päivää ja yötä. Ensi viikolla siirrymme kolmen aterian rytmiin ja viimeisellä viikolla sitten neljään ateriaan. Tulevalla viikolla käydään eläinlääkärin tarkastuksessa ja tunnistusmerkinnässä. Sen jälkeen pennut siirtyvät Suomen kennelliiton FI -rekisteriin ja saavat viralliset nimensä. Nyt suuremmassa pentukehässä on ollut mukava painia ja temmeltää. Kun vielä ei ole osattu tarpeita tehdä paperille, niin lammikoita on siellä täällä ja painiessa aina joku sattuu kellahtamaan johonkin lammikkoon.\nkuva © Claudia Erälahti\nPennut alkoivat olla jo turkiltaan niin tahmeita, ettei niitä ollut mukava ottaa syliin. Oli keksittävä jokin keino, jolla tilanne saataisiin ratkaistua. Vanha kunnon pesukinnas on oiva väline. Joka kerran, kun puhdistan pentulaatikon, pyyhin puhtaaseen veteen kastetulla pesukintaalla pentujen turkit ja tassut. Nyt on suloisen puhtaita pentuja halittavaksi ja syliteltäväksi ♥\n21.8. Pennut ovat nyt 5,5 –viikkoisia ja kävivät eilen sorsanmetsästyskauden alun kunniaksi J terveystarkastuksessa ja sirutuksessa. Kaikki nassukat ovat terveitä ja valmiita muuttamaan omiin koteihinsa 1,5 viikon kuluttua. Erikoismaininnan saimme reippaudesta ja kauniista käytöksestä lääkärikäynnillä! Jokainen osasi olla hiljaa odottaessaan omaa vuoroaan ja kun sitten vuorollaan tutkimuspöydälle nostettiin, esiintyi reippaasti luimistelematta. Emo on alkanut omatoimisesti vieroittaa pentuja nisältä. Selvästi Sissi haluaa jo päästä imetyksessä vähemmälle.\nSe käy kyllä pentulaatikossa yöllä ja päivän mittaan muutaman kerran, mutta lisäruokintaa pennut saavat nyt jo kolmesti päivässä. Ruokavaliossa ovat mukana pennun kuivamuonaa kostutettuna, kermaviiliä, raejuustoa, piimää ja raakaa jauhelihaa. Näitä aineita vaihdelle ja yhdistellen pennut saavat ruokaa neljän tunnin välein. Ja ruokaa sulatellaan sitten reippaalla liikunnalla viereisen videon tapaan.\n26.8. On aika julkistaa pentujen nimet ja tarina niiden taustalta. Kentaurin tähdistön Novamian Agena ja Telluksen Myrock’s Simeon Stone kohtasivat toisensa maailmankaikkeudessa. Tässä alkuräjähdyksessä irtosi pieniä lohkareita linnunratamme kiertolaisista ja niin alkunsa saivat SKYROCK –pennut:\nFoxcellent Skyrock from Despina\nFoxcellent Skyrock from Galatea\nFoxcellent Skyrock from Mimas\nFoxcellent Skyrock from Phoebe\nFoxcellent Skyrock from Nix\nFoxcellent Skyrock from Oberon\nPentujen nimet ovat linnunratamme planeettojen, Saturnuksen, Uranuksen, Neptunuksen ja Pluton kuita.\n27.8. Tänään on eletty kuin viimeistä viikkoa. Viimeinen matolääkitys on menossa ja alkaa viimeisten papereiden valmistelu pentujen luovutusta varten. Kamera on ollut aina silloin tällöin valmiina ja joitakin kuvia olen saanutkin talletettua pentujen touhuista, vaikka nyt ne alkavat jo olla niin isoja, että kun ilmestyn kameran kanssa paikalle, touhu pysähtyy ja silmäparit katsoa napittavat vain minua. Viikonloppuna Claudia ja Emmi piipahtivat katsomassa pentuja ja Claudian kanssa saimme kuvattua pennut seisomassa. Kunhan saan riittävästi aikaa, niin luon pentueelle oman sivun, jonne kuvat tulevat. Osa yllä olevista kuvista on viikonlopulta sekä tämän viikon alusta. Ensin riehutaan kuin viimeistä viikkoa ja sitten kun veto loppuu, maataan käpälät kohti taivasta. Vain ahkerimmat jaksavat ahertaa lelujen kimpussa…\n31.8. Viimeisen viikon viimeiset kotiutumisvalmistelut on aloitettu. Pennut ovat saaneet nyt suojaavaa ravinnonlisää, jotta uuden ympäristön bakteerikanta ei aiheuttaisi mahanpuruja kenellekään eikä myöskään turhia harmeja kotiväelle. Iloiset painit painitaan vielä tänään ja huomenna ja sitten alkaa Skyrock –pentueen maailman valloitus. On aika tullut jättää jäähyväiset pentulaatikon kaikille ystäville. Meillä on ollut ilo jakaa hauskat hetket kanssanne. Pentulaatikko tyhjenee ja pienet muuttavat omiin koteihinsa sunnuntain ja maanantain kuluessa ja varmasti saamme vielä kuulla tästä touhukkaasta kuusikosta tulevina vuosina paljon hyvää. Kaikilla pennuilla on aktiiviset ja harrastavat kodit, joissa ne saavat elää tollerimaista elämää nauttien niistä asioista, jotka metsästysviettisen koiran elämään kuuluvat. Pentulaatikko hiljenee toistaiseksi ja aktivoituu taas uuden pentueen muutettua sinne asumaan. Skyrock –pennuillemme: Onnellista matkaa suureen maailmaan ♥\nSkyrock –pennut vasemmalta\nSiru, Nikke, Bero, Pamela, Vappu ja Frida\nVideoita pennuista löytyy Videot -välilehdeltä


Psykiatrin mukaan aivojen vasen puoli "on ottanut vallan" nykyelämässä – tätä se tarkoittaa - MTVuutiset.fi\nPsykiatrin mukaan aivojen vasen puoli "on ottanut vallan" nykyelämässä – tätä se tarkoittaa\nKatso myös: Nykytyö on aivoille rasite – tällainen työ on rankinta!\nJulkaistu 07.11.2021 17:03\nSkottipsykiatri uskoo, että nykyihmistä hallitsee vasen aivopuolisko. Hän ei pidä tätä hyvänä asiana.\nSkottipsykiatrin mukaan nykyelämällä on vaikutuksia siihen, miten näemme maailman. Iain McGilchrist uskoo, että nykyisin ihmisiä niin sanotusti hallitsee vasen aivopuolisko, kertoo CBC.\nLue myös: Lannistaako pimeys? Psykologi kertoo, miten päästä tunteesta eroon: "Sää ei ole se ensisijainen asia, joka tuottaa huonoa oloa"\nAivot ovat jakautuneet vasempaan ja oikeaan aivopuoliskoon\nIhmisaivot ovat jakautuneet vasempaan ja oikeaan aivopuoliskoon, joita yhdistää aivokurkiainen. Aivojen eri osilla on erilaisia tehtäviä: esimerkiksi tuntoalue sijaitsee päälakilohkon etuosassa, näkemiseen keskittynyt alue taas takaraivolohkossa.\nAivoissa toiminta menee "ristiin" niin, että oikea puoli säätelee vasemman puolen tuntoa ja liikettä, vasen taas oikean.\n"Molemmilla aivopuoliuskoilla on tyylit, tavat"\nPerinteisen katsantokannan mukaan vasenta aivopuoliskoa on pidetty "loogisena puoliskona", oikeaa taas taiteellisemman toiminnan alueena. Vasemmalle on langetettu esimerkiksi analyyttisyyden, matematiikan ja logiikan kyvyt, oikealle taas musiikin, mielikuvituksen ja luovuuden kykyjä.\nTodellisuudessa esimerkiksi loogisuus ei varsinaisesti sijaitse kummassakaan aivopuoliskossa, vaikka aivopuoliskot ovat kenties toista parempia tietyissä tehtävissä.\nMcGilchrist uskoo teoriaan, jonka mukaan molemmat aivopuoliskot itse asiassa hoitavat samantapaisia tehtäviä, mutta täysin eri tavalla. Miehen mukaan ihmisellä on ikään kuin "kahdet aivot".\n– Molemmilla aivopuoliskoilla on tyylit, tavat, jos näin haluaa sanoa, käsittää maailmaa. Ne näkevät asiat eri tavoin, McGilchrist kuvaili CBC:n omassa tv-ohjelmassa.\nKatso myös: Mitä uskomukset ovat ja mikä niiden merkitys on ihmisen hyvinvoinnille? Juttu jatkuu videon alla.\nHaitallisten ja kahlitsevien uskomusten löytäminen ja niistä vapautuminen tekee elämästä armollisempaa sekä mielekkäämpää.\nLue myös: Ahdistaako paluu toimistolle etätöiden jälkeen? Psykologi antaa vinkkejä muutokseen: "Usein tällainen ahdistus lievittyy muutamissa viikoissa"\nVasen aivopuolisko ei ymmärrä "isoa kuvaa"\nMcGilchrist kuitenkin uskoo, että vasen aivopuolisko on muuttunut hallitsevammaksi ja muokannut kuvan maailmasta kaltaisekseen. Miehen mukaan ihmiskunta osaa kyllä vaurastua, mutta samalla se on menettänyt kyvyn ymmärtää maailmaa ja kokea tyydytystä löytäessään oman paikkansa siinä.\nMcGilchristin mukaan länsimainen ihminen ei olekana vuosisatojen saatossa pelkästään viisastunut, vaan pikemminkin menettänyt viisauttaan.\n– [Albert] Einstein sanoi, että rationaalinen mieli on uskollinen palvelija, mutta intuitiivinen mieli on arvokas lahja. Elämme maailmassa, joka kunnioittaa palvelijaa, mutta on unohtanut lahjan.\n"Käyttäydymme kuin ihmiset, joilla on vaurio"\nMcGilchristin teorian mukaan oikean aivopuoliskon "tavoite" on ymmärtää ihmissuhteitamme, asioita kokonaisuutena ja löytää niistä samaistumispintaa. Vasen aivopuolisko ei sen sijaan ymmärrä "isoa kuvaa", vaan sen katsantotapa on yksinkertaistava. McGilchrist uskookin, että nykyihmistä hallitsee vasen aivopuolisko. Hän ei pidä tätä hyvänä asiana.\n– Käyttäydymme kuin ihmiset, joilla on vaurio oikeassa aivopuoliskossa. Käsittelemme maailmaa kuin yksinkertaista resurssia, jota voi käyttää hyväksi, hän sanoo.\n– Kahta ajattelun tapaa tarvitaan, mutta samaan aikaan ne ovat perustavalla tavoilla yhteensopimattomia.\nLähteet: Cbc.ca, Yle.fi, Peda.net, Youtube/Rebel wisdom


Makujen Tapiola 25.—26.8. Street Food & Pienpanimot\nHyvät maut ja herkullinen tunnelma kattaa Tapiolan keskuksen!\nTutut tasahintatarjoukset, Street Food -ruokarekat sekä uutuutena Pienpanimoalue tuo huurteisen lisän tapahtumaan.\nStreet Food Carnival -ruokarekat valtaavat Tapiolan keskuksen – laajemmalla kattauksella kuin koskaan! Paljon Espoo-päivän ohjelmaa sekä tunnelmallinen Illallinen Tapiolan taivaan alla kutsuvat nauttimaan yhdessäolosta.\nTuttuun tapaan ulkoalueelle tuodaan pitkiä ruokapöytiä, joissa voit nauttia katuruokaherkkuja mukavasti istuen. Lisäksi tapahtumassa ensimmäistä kertaa mukana Pienpanimoalue, josta saa kylmiä huurteisia herkkujen kyytipojaksi!\nKATURUOKAA TARJOLLA LÄNSITUULEN JA TUULIKINSILLAN ALUEELLA PERJANTAINA 11–20 JA LAUANTAINA 11–18\nStreet Food Carnivalin ruokarekat:\nNaughty Brgr, JJ’s BBQ, Levant, Street Gastro, Fisu & Ranet, The Alexander’s, Social Food, Thai Papaya, Cone’s, Maulito,BBQ on Wheels, Kimchi Wagon, Umaijari, Treffipub on the road, Feri’s Sausages...\nTapiolan keskuksen omat herkkukojut kävelyalueelle tuo:\nStockmann Herkku, Ristorante il Fratello, Ravintola Kylä sekä Subway. Lisäksi alueella myös Punnitse ja Säästä - liikkeen herkkuteltta, Gelatterian jädeauto sekä Kahvi-Ollin makkaragrilli on kuumana!\n5 € ja 10 € Tasahintatarjouksia löydät Tapiolan keskuksen kahviloista ja ravintoloista tapahtuman ajan. Lisäksi muissa liikkeissä huipputarjouksia! Klikkaa tarjouksiin tästä >>\nPIENPANIMOALUE TUULIKINSILLALLA AVOINNA PE 14–22 & LA 12–22\nEspoo on nyt myös olutkaupunki!\nMakujen Tapiolan Pienpanimoalueella mukana paikalliset Espoon Oma Panimo, Fat Lizard ja Olarin Panimo, sekä virolaiset Tanker ja Vaat.\nMaisteltavana pari tusinaa erilaista olutta!\nUutuutena Fat Lizardin Rib Tickler Rugby Lager, jota siemaillessa voit tavata Espoo Rugby Clubin pelaajia perjantaina klo 16-19. Lisäksi juuri aloittaneen Espoon Oman Panimon ensimmäiset oluet! Eikä enää tarvitse mennä merta edemmäs olviretkelle, kun Viron oluet saapuvat Tapiolaan!\nPienpanimoalue (K-18) sijaitsee Tuulikinsillalla, ravintola Sandron kupeessa. Alueelle on vapaa pääsy. Lasipantti 5 €.\n11–19 Stockmann Herkun Demokeittiössä, AINOA\n• Ninja Sarasalo kokkaa sorsaa ja kauden sesongin satoa. Tule noutamaan Teresan resepti!\n• Suomen jäätelön jäätelövankkuri maistattaaseitsemää eri jäätelömakua\n11–18 Taidetta kotiin asiantuntijan opastuksella, Espoon Taidelainaamo, Heikintorilla\n11–18 Herkkuyllätyksiä Heikintorin liikkeissä asioiville (rajoitettu erä)\n12–18 Pomppulinna perheen pienimmille miniTapiolan kupeessa (säävaraus)\n13–15 Jättisaippuakuplataiteilija Kuplin ihastuttaa miniTapiolan kupeessa. Voit myös itse osallistua ja kokeilla jättikuplisten tekoa.\n15–18 Ilmapallotaiteilija kiertää alueella ja tekee ilmapalloeläimiä lapsille ja lapsenmielisille.\n14.30 Otteita Herra Jam Hillo Hämmentyy -esityksestä. Tanssiteatteri Glims & Gloms, Tapiolan kulttuurikeskuksen flyygeliaulassa.\n19–22 Zenger – Espoo-päivän avajaiskonsertti. Tapiola Sinfonietta. Espoon kulttuurikeskus,\tTapiolasali.\n10–13 Tapiolan Voimistelijoiden temppunurkkaus miniTapiolan kupeessa. Temppuile & testaa erillaisia voimisteluvälineitä.\n10–14 Kohtaamisen koju Sampotorilla.Tapiolan seurakunta\n10–16 Taidetta kotiin asiantuntijan opastuksella Espoon Taidelainaamo, Heikintorilla\n10–17 Suomen jäätelön jäätelövankkuri Stockmann Herkun Demokeittiössä, AINOA M-taso\n10–18 Pikameikkejä sekä arvontaa. The Body Shop:ssa, AINOA 2. krs\n11 ja 12 Espoon Mieslaulajien laulavat letunpaistajat esiintyvät Heikintorin edustalla.\n11–15 Kasvomaalausta sekä ilmapallojen jakoa, AINOAN infopisteen vieressä, 1. krs.\n11–16 Oppi- ja Ilo –tapahtuma Akateemisen kirjakaupan edustalla, puuhapiste lapsille & Yrre-orava!\n11–16 Pomppulinna perheen pienimmille miniTapiolan kupeessa (säävaraus)\n11–15 Esirippu auki -tapahtuma Espoon Kaupunginteatterilla. Kurkista kulisseihin ja tee löytöjä sekä maistiaisia syksyn ohjelmistosta.\n11–16 Avoimet ovet Omnian uudessa toimipisteessä, Itätuulentie 1. Nonstop liikuntatunteja ja kädentaito-näytöksiä.\n11–18 Herkkuyllätyksiä Heikintorin liikkeissä asioiville (rajoitettu erä).\n12 ja 13 Pentti Rasinkangas & Ohilyönti -orkesterin lastenkonsertti Tapiolan torilla, juhlateltassa. Esitysten kesto n. 30 min. Espoo-päivän konsertin järjestää Espoon kulttuurikeskus.\n12–13 Espoo-päivän historiakävely Tapiolassa. Lähtö Tapiolan keskustornilta, päättyen WeeGeelle.\n13–17 Ilmapallojen jakoa Stockmann AINOA, 3. krs\n14–15 PianoEspoon Pop up –konsertti Espoon Kulttuurikeskuksen Tapiolasalin lämpiössä.\n16–18 Rapuillallinen Stockmannin ikkunassa. Tule seuraamaan näyteikkunassa tapahtuvaa rapuillallista. AINOA, katutaso\n18–21 Illallinen Tapiolan Taivaan alla, Tapiolan torilla Tule illallis-piknikille liinoitettujen pöytien ääreen, DJ Tuukka Luukas soittaa kesäistä musiikkia.\nLisäksi alueella ruokailijoita viihdyttää katusoittajat Valtteri sekä Jouni!\nVAPAA PÄÄSY! Katso myös tapahtuman huipputarjoukset täältä.\nMAKSUTON PYSÄKÖINTI TAPIOLA PARKISSA\nTapahtuman ajan pe–la 25.–26.8. maksuton pysäköinti (8h) AINOAn mobiilisovellukseen rekisteröityneille ja Taskuparkkisovelluksen ladanneille. HUOM! Lataa molemmat sovellukset etukäteen, ennen parkkihalliin sisäänajoa. Katso lisätiedot: www.ainoatapiola.fi/pysakointi\nILLALLINEN TAPIOLAN TAIVAAN ALLA LA 26.8. KLO 18–21 TAPIOLAN TORIALUEELLA\nTule mukaan Espoo-päivän yhteiselle illalliselle. Paikkana toimii Tapiolan torialue Keskustornin juurella, josta upeat näkymät Keskusaltaalle! Tunnelmavaloin koristeltu telttakatos kutsuu illallispiknikille liinoitettujen pöytien ääreen. Nautitaan yhdessä tunnelmasta, keskusaltaan maisemista ja kesämusiikista.\nKurkkaa pöytävaraustilanne facebook/tapiolankeskus -sivulta tai tule viheriölle oman viltin kera ilman ennakkovarausta. Illallinen järjestetään yhdessä Espoon kulttuurikeskuksen kanssa, osana Espoo-päivää.


Silta valitsi Pihlajalinnan toistamiseen työterveyden yhteistyökumppaniksi - SILTA\nMenestyjät hyödyntävät henkilöstönsä voimavarat Seuraa uutisointia ja näkemyksiämme - ja osallistu keskusteluun!\tTakaisin\nSilta valitsi Pihlajalinnan toistamiseen työterveyden yhteistyökumppaniksi\n24.05.17\tSilta, johtava henkilöstön ja palkkapalvelun asiantuntija, ja Pihlajalinna ovat toistamiseen sopineet kumppanuudesta työterveyshuollon palveluiden osalta. Silta on ollut Pihlajalinna-konsernin asiakas jo muutaman vuoden ajan ja yhteistyö on sujunut hyvin. Tärkeimmiksi valintakriteereiksi nousivat nyt kumppanin kotimaisuus sekä aito tahtotila kehittää Sillan omaa liiketoimintaa. Painopiste työterveyspalveluissa on erityisesti ennakoivassa työterveyshuollossa.\nSillan henkilöstöjohtaja Jaana Hagelin kommentoi: ”Silta on aito kumppani omille asiakkailleen ja edellytämme omilta palveluntoimittajiltamme samanlaista sitoutumista ja toiminnan aktiivista kehittämistä. Pihlajalinnan kanssa olemme hioneet yhteistyömallejamme ja olemmekin iloisia, että yhteistyö jatkuu edelleen. Meidän oman henkilöstön nk. työntekijäkokemus on ollut jatkuvasti hyvällä tasolla, joten tämä on hyvä uutinen myös meidän ihmisille. Pihlajalinnan kasvun myötä uskomme, että yhteistyö tulee parantamaan entisestään siltalaisten terveyttä.”\n”Silta on yrityksenä halunnut panostaa ennaltaehkäisevään työterveyspalveluun ja sairauspoissaolojen hallintaan. Nämä ovat myös Pihlajalinnan työterveyspalvelujen kulmakivet. Tarjoamme tietysti myös muut työterveyspalvelut nopeasti ja vaikuttavasti. Olemme iloisia siitä, että Silta haluaa jatkaa tätä työtä Pihlajalinnan kanssa. Tyytyväinen asiakas ja hyvinvoiva yritys on tärkein tavoitteemme”, sanoo Pihlajalinnan työterveyspalvelujen asiakkuusjohtaja Niina Karhela.\nSilta käyttää Pihlajalinnan työterveyspalveluja Helsingissä, Tampereella ja Pieksämäellä.\nJaana Hagelin ja Niina Karhela.\nLisätietoja yhteistyöstä antaa\nJaana Hagelin, henkilöstöjohtaja\npuh. 040 7796 763\nNiina Karhela, asiakkuusjohtaja\npuh. 040 548 2995


Puuki 4.3.2019, 07:57\nKanahaukka hävitti täältäkin teeriparvet, joita vielä joitakin vuosia sitten oli joka talvi koivikoissa. Tänä talvena olen nähnyt 1 teeren, 1 koppelon ja pari pyytä. Ennen teeriparvissa oli kymmeniä lintuja.\nVastaAlussa 4.3.2019, 08:20\nOma ajatus ja jonkinlainen kokemuspohja kanahaukasta on että melko iso kanalintukannan verottaja se on. Kesällä toki syö juuri rastaita, jäniksen pokasia ja muuta helppoa saalista. Talvella kuitenkin joutuu pyydystämään kanalintuja ravinnokseen harakoiden yms. lisäksi.\nMetsästystä ei edes voi mainita samaan kastiin. Jos kanahaukka vie esimerkiksi yhden kanalinnun viikossa tekee se 52kpl/vuosi. Jos alueella asustaa pari kanahaukkaa tekee se yli sata lintua vuodessa. Ja entä jos niitä tuleekin syötyä vaikka 2kpl/viikko? Oman 7000h metsästysmaata hallinnoivan seuran lintusaalis on alle 30kpl/vuosi. Ja kanahaukkoja pesii alueella ainakin kolmella suunnalla. Eli metsästystä ja haukkojen vaikutusta ei voi edes rinnastaa omasta mielestäni.\nLenkopetäjä 4.3.2019, 08:23\nTuohon Timpan edelliseen kirjotukseen kommentoin että kyllä metso tarvii vanhoja metsiä soitimen vuoksi.sillä ei oo mitään tekemistä sen kans missä poikueet viihtyy.teeri soi vaikka aukolla tai pelolla jos ei sopivaa suota ole mutta metso on hyvinki tarkka soidinalueesta\nTimppa 4.3.2019, 09:43\nKuule Lenkopetäjä. Minun nuoruudessani ei ollut vanhoja metsiä missään lähitienoillakaan. Eikä myöskään paikallisella soidinpaikalla. Metsoja kyllä oli.\nMeidän yhteismetsän maillakin on nykyään paljon vanhoja metsiä, mutta metsoja vähän.\nA.Jalkanen 4.3.2019, 10:43\nNykykäsitys taitaa olla sellainen, että metso tarvitsee elinympäristöönsä yhtenäistä metsää, ei välttämättä vanhaa metsää. Siis Osaran aukeatkin kelpaavat jo, mikäli aluskasvillisuus tarjoaa edes paikoitellen suojaa.\npuunhalaaja 4.3.2019, 10:55\nKanahaukka on suurimpia syyllisiä metsäkanalintujen vähentymiseen metsissämme.\nKanahaukka rauhoitettiin 30 vuotta sitten. Kuluneen 30 vuoden aikana sen kanta on tasaisesti jatkanut taantumista: http://www.luomus.fi/fi/metso-petolintuhanke Väite kanahaukan massiivisesta vaikutuksesta mesäkanalintuihin ei tämän perusteella ole järkevä.\nVoisiko syy olla lisääntyneissä varislinnuissa ja pienpedoissa, tai elinympäristön muutoksissa?\nAnton Chigurh 4.3.2019, 11:27\nTuolla edellä nimimerkki VastaAlussa kertoo, että metsästysseuransa (7000ha) mailta ammutaan alle 30 kanalintua vuodessa. Alasta päätellen seura saattaa olla jossain pohjanmaalla, jossa viime vuoden riistakolmiolaskentojen (metsästäjien itse toteuttamien) mukaan on ollut syyskesällä luokkaa 20 kanalintua/neliökilometri. Tekee 1400 kanalintua koko seuran alueella. Tuolla alalla on enimmillään kaksi (2) kanahaukkareviiriä (neljä kanahaukkaa). Ehtivät kerätä vain kaikkein huonokuntoisimmat tuosta joukosta (1400) talteen.\nLenkopetäjä 4.3.2019, 11:51\nKuuleppas Timppa.minun nuoruudessani täälä oli paljon vanhoja metsiä ja on onneksi vähä vieläki.ja soitimia seuranneena olen kyllä huomannu sen miten käy kun soidinalue hakataan.minä en ala vääntämään tästä asiasta mutta kokemusta löytyy varmasti tarpeeksi.ehkä ne etelän metot on eri rotua😁\nTimppa 4.3.2019, 12:21\nVarmaan meidän metsot ovat toisenlaisia. Kerrran näin Vapun tienoilla, kun ukkometso oli keskellä päivää pyrstö levällään ja kaksi koppeloa vieressä keskellä tietä vaikka metsää oli kummallakin puolella. Metsäkään ei ollut vanhemmasta päästä.\nsuorittava porras 4.3.2019, 12:31\nKovassa istuu käsitys ,että metso tarvitsee vahaa metsää soidinmenoilleen. Alan tutkijoillekin oli yllätys ,kun metso alkoi pitää soidintaan nuorissa männiköissä jo heti ensiharvennuksen jälkeen. Pitkään kestävä taimikkovaihe tosin hidastaa metson paluuta ,mutta harvennuksen jälkeen soitimet nuorissa metsissä ovat enemmän sääntö ,kun poikkeus.\nKanahaukkaa niihin kekkereihin ei tarvita.


Päivä lapsen elämässä Kenian Mogotiossa | Suomen World Vision\nPäivä lapsen elämässä Kenian Mogotiossa\nVictor – Mogotio, Kenia\n6-vuotias Victor asuu Mogotion kylän reunalla talossa, joka on aikoinaan jo ollut Ibrahim-isän lapsuuden koti. Victorin perheeseen kuuluu äidin ja isän lisäksi kolme veljeä ja sisko. Lisäksi perheeseen kuuluu Victorin täti ja tämän kaksi lasta.\nAamulla Victor herää heti auringon noustua, ottaa vesikanisterin ja lähtee yhdessä muiden lasten kanssa hakemaan vettä yli kilometrin päässä sijaitsevasta joesta. Victor astuu varovasti rantakiville ja kurkottaa täyttämään vesiastian.\nVesiastia painaa ja joentörmä on jyrkkä, paljain jaloin kävellessä on varottava teräviä kiviä ja maahan heitettyjä roskia.\nVictorin koulupäivä alkaa kahdeksalta. Noin puolen kilometrin matkan esikouluun Victor juoksee yhdessä toisten lasten kanssa. Koulussa Victor opettelee mm. numeroita, loruja ja piirtämistä. Vaikka peruskoulu on Keniassa nykyään ilmainen, vanhemmat joutuvat kustantamaan lasten koulupuvut ja osallistumaan esimerkiksi pulpettien hankkimiseen, mikä rasittaa tämänkin monilapsisen perheen taloutta.\nVictor pääsee koulusta puoliltapäivin. Tämän jälkeen hän auttaa vanhempiaan kotitöissä. Illalla äiti ja lapset käyvät hakemassa vettä vielä toisen kerran. Puhtaan veden saaminen omaan kylään toisikin äidille ja lapsille monta tuntia lisäaikaa päivässä.\nLasten tehtäviin kuuluu myös polttopuiden hankkiminen. Isommat sisarukset kulkevat noin neljän kilometrin päähän hakemaan poltettavia oksia. Victor sen sijaan keräilee pieniä oksia lähempänä kotia pikkusiskonsa kanssa.\nIllalla koko perhe kerääntyy syömään yhdessä. Tavallisesti ruokana on maissipuuroa tai pinaattimuhennosta. Liha on harvinaista herkkua, sitä ei syödä edes joka viikko. Juhlahetkiin sen sijaan kuuluu kulhollinen vuohenlihaa.\nVictorin perheen pienessä talossa on olohuone ja makuuhuone. Olohuoneessa on tulisija ja pari tuolia. Tavaroita perhe säilyttää seinille ripustetuissa pusseissa. Makuuhuoneessa on vain yksi sänky vanhemmille, joten illalla kun on aika mennä nukkumaan, lapsille levitetään matot makuupaikoiksi. Pitkän ja puuhakkaan päivän jälkeen Victorillekin uni maittaa.


Sisältömarkkinointi | Netprofile\nHyvä sisältö palvelee, ilahduttaa ja inspiroi. Ammattitaitoisesti laadituilla ja tarkkaan kohdistetuilla sisällöillä yrityksesi herättää kiinnostusta, ansaitsee arvostusta ja pohjustaa myyntiä. Laadukas sisältömarkkinointi houkuttelee kohderyhmiäsi etenemään asiakaspolulla.\nOnnistuminen edellyttää, että jokaisella sisällöllä on tehtävä osana kokonaisuutta. Netprofile tuntee teknologia-alan ja ymmärtää mikä kohderyhmiäsi liikuttaa. Luomme liiketoimintasi tavoitteita palvelevan sisältöstrategian ja tuotamme sisältöjä, joiden laatu ja hyöty näkyvät konversiotavoitteiden täyttymisenä.\nKiinnostavilla sisällöillä on monia muotoja. Netprofilen asiantuntijat tuottavat koukuttavien blogien, artikkelien ja oppaiden ohella muun muassa videoita, podcasteja, webinaareja ja tapahtumia. Markkinointiautomaatio kytkee sisällöt toisiinsa ja asiakkaat yritykseesi.\nNetprofile tuottaa tekstejä, visuaalisia sisältöjä, videoita ja podcasteja, jotka puhuttelevat, koukuttavat ja sitouttavat.\nTavoitteellinen sisällöntuotanto nivoo yhteen kohderyhmiesi kiinnostukset ja liiketoimintasi maalit. Ideoimme ja aikataulutamme eri kohderyhmille kohdistettavia sisältöjä ja polutamme ne heitä kiinnostavaksi matkaksi: herättelevistä sisällöistä kohti vinkkejä, kehotuksia ja kauppaa.\nKokeneiden sisällöntuottajiemme joukossa on osaavia tekijöitä sekä syvän pään teknologia-aiheille että kevyille lifestyle-jutuille. Ominta aluettamme ovat tulevaisuutta luotaavat teemat sekä teknologian mahdollisuuksia ja käyttötapoja esittelevät aiheet.\nTuomme laajoista verkostoistamme sisältöjesi tueksi ja piristeeksi kiinnostavia haastateltavia, kommentaattoreita ja vierailevia tähtiä. Teemme sisältöjä suomeksi ja englanniksi, ja muille kielille käännätämme ne tarpeidesi mukaan.\nToimivilla sisällöillä on useita muotoja: useimmat aiheet taipuvat moneksi, ja eri muodot tukevat toisiaan. Meiltä saat blogit ja asiantuntijakolumnit, tiedotteet ja artikkelit, oppaat ja e-kirjat, videot, podcastit, webinaarit, visuaaliset sisällöt ja tapahtumakonseptit sekä copy-tekstit sosiaalisen median kampanjoihin, natiivimainontaan ja muihin digitaalisiin kampanjoihin.\nValtaosa verkon viestinnästä on videomuotoista, ja osuus kasvaa. Blogitekstejä ja artikkeleita täydennetään tai korvataan yhä useammin napakalla animaatiolla, ja oppaat julkaistaan myös how to -videoina tai asiantuntijoiden fireside chat -tallenteina.\nVideotuotantomme tuovat esiin yrityksesi ydinviestit formaattiin sopivalla tavalla. Kohderyhmiäsi houkutteleva konsepti, tiukka käsikirjoitus, mielenkiintoiset esiintyjät ja asiantunteva editointi ovat resepti videoille, jotka erottuvat edukseen.\nErityisen vahvassa nosteessa ovat nyt sosiaalisen median kanaviin optimoidut videot. Tiiviiksi puristetuista palasista koostuvat tarinat herättävät huomiota, vaikuttavat ja aktivoivat. Analytiikan avulla seuraamme tarkasti tuotantojen toimivuutta ja optimoimme tekemistä tulosten mukaan.\nNetprofilen asiantuntijat ovat vihkiytyneitä erilaisiin tarkoituksiin ja kanaviin parhaiten soveltuviin videoviestinnän muotoihin. Konseptoimme ja toteutamme viestisi ammattitaidolla, oli kohderyhmiesi suosikkikanava Youtube, Facebook, Linkedin, Instagram tai jokin muu.\nÄäni on uusi musta: podcastien kuuntelu on kovassa nosteessa. Älypuhelin ja kuulokkeet kulkevat monilla meistä aina mukana, ja tarpeen tullen ääni siirtyy auton, kodin tai työtilan kaiuttimiin.\nPodcasteista haetaan ajanvietteen ohella kiinnostavia näkökulmia, uutta ajateltavaa ja inspiroivaa opittavaa. Podcastit sopivat loistavasti kuunneltavaksi samalla kun tekee jotain muuta. Siksi ne täydentävät erinomaisesti videoita, tekstejä ja muita viestinnän muotoja.\nPodcastien parissa vietetään pitkiäkin aikoja. Yritysblogien lukuajat mitataan kymmenissä sekunneissa, videoiden katselut minuuteissa, ja podcastien kuunteluajat useissa kymmenissä minuuteissa. Podcast vie yrityksesi brändin poikkeuksellisen pitkiksi ajoiksi kohderyhmiesi korviin.\nNetprofile konseptoi, käsikirjoittaa ja tuottaa korkealaatuisia yrityspodcasteja. Etsimme ja sparraamme juontajat, esiintyjät ja keskustelijat asiakkaamme edustajista ja laajasta asiantuntijaverkostostamme. Editoimme lopputulokset timanttisiksi kokonaisuuksiksi. Huolehdimme myös podcastin markkinoinnin suunnittelusta, toteuttamisesta ja analytiikasta.\nMillainen on hyvä podcast? Tutustu asiakkaidemme suosittuihin bisnes- ja teknologiapodcasteihin: meillä tuotetaan esimerkiksi DNA Busineksen Uuden työn ääniä ja Salesforcen #Älyradio.\nWebinaari on mainio tapa tavoittaa ja palvella yrityksesi kohderyhmiä. Verkkoseminaari taustoittaa, ohjeistaa tai opastaa – ja esittelee samalla luontevasti tuotteesi tai palvelusi hyötyjä. Webinaari-investoinnin hyödyt mitataan myyntiliideinä, joista on enää lyhyt matka euroihin.\nNetprofilella on vahva kokemus webinaarien ideoinnista, suunnittelusta, käsikirjoittamisesta ja toteuttamisesta eri kohderyhmille. Tuotamme esiteltävän aineiston, koulutamme esiintyjät ja kutsumme tarvittaessa mukaan vierailevia asiantuntijoita. Halutessasi moderoimme tilaisuudet ja varmistamme, että tulos on tavoitteiden mukainen.\nWebinaarin markkinointi on olennainen osa lopputulosta. Netprofilen digitaalisen markkinoinnin ja sosiaalisen median palvelut varmistavat, että webinaarisi houkuttelee juuri niitä ihmisiä, joita yrityksesi haluaa tavoittaa. Markkinointi ja hyödyt eivät myöskään pääty webinaarihetkeen: tallenne säilyy verkossa houkuttelemassa lisää liidejä myynnille.\nOnnistunut webinaari vaatii paitsi timanttista sisältöä ja oikean yleisön, myös vakaan tekniikan ja jämäkän tuotannon. Autamme tarpeisiisi parhaiten vastaavan webinaarialustan valinnassa ja huolehdimme, että tekniikka toimii livetilanteessa. Webinaarin jälkeen saat kattavan analytiikkaraportin jatkosuosituksineen.\nKuva kertoo enemmän kuin tuhat riviä tekstiä verkossa, sanotaan. Erilaisilla visuaalisilla sisällöillä tuet tarinankerrontaa ja herätät viestisi henkiin, annat somekanaviesi erottautua kilpailijoistaan ja pidät huolen myös siitä, että viimeisen päälle hiottu blogiteksti hivelee näköaistia selkein infograafein. Vahva visuaalinen kerronta ylläpitää brändiä, herättää kiinnostusta ja auttaa ihmisiä pysymään sisältöjesi äärellä.\nNetprofilella on tietoa, taitoa ja näkemystä erilaisten visuaalisten tarpeiden täyttämiseen aina ideoinnista ja suunnittelusta toteutukseen saakka. Autamme mielellämme yritystänne maksimoimaan sisältömarkkinoinnin hyödyt: datan visualisointi auttaa sisäistämään runsaitakin lukuja siinä missä animoitu video havainnollistaa, miten monimutkainen prosessi käytännössä toimii.\nTeknologia-alalla viestitään monesti haastavista ja sangen teknisistä asioista, jolloin on erityisen kannattavaa pohtia miten oma viesti ymmärretään mahdollisimman selkeästi. Juuri tällä tontilla runsaasti kokemusta kerryttänyt tiimimme tuottaa vaivatta opastaitot, infograafit, kuvatut ja animoidut videot, somekuvat, kampanjakonseptit, valokuvat ja kuvitukset – tai mitä ikinä keksitkään kaivata liiketoimintasi tueksi.\nDigitaalisena aikana kohtaamiset kasvotusten ovat erityisen arvokkaita. Tapahtumat tuovat näkyvyyttä, rakentavat mielikuvaa, inspiroivat kohderyhmiä ja tuottavat myyntiliidejä.\nOlipa kyseessä yrityksesi oma tapahtuma tai osallistuminen isompaan tapahtumaan, paikalla ei kannata olla puolivaloilla. Kohderyhmän ehdoilla suunniteltu, visuaalisesti erottuva ja sisällöltään innostava tapahtuma tuo näkyvyyttä paitsi paikan päällä, myös verkon kanavissa.\nNetprofile konseptoi ja tuottaa inspiroivia kokemusmarkkinoinnin tempauksia, jotka tavoittavat, vakuuttavat ja sitouttavat kohderyhmiäsi. Käsikirjoitamme ja sparraamme yrityksen edustajat lavalle kuin lavalle, ja poimimme mukaan verkostoistamme viestiäsi parhaiten tukevat vaikuttajat.\nMeiltä löytyy tapahtumiin ja keskustelutilaisuuksiin juontaja, moderaattori, inspiraatiopuhuja ja asiantunteva panelisti. Sosiaalisen median asiantuntijat pitävät huolta siitä, että tapahtuma ja sen sanoma leviävät laajalle fyysisten seinien ulkopuolelle.\nTehokas sisältömarkkinointi tarvitsee teknisen moottorin, jonka avulla huolehditaan sekä tarkasta kohdistamisesta että täsmällisestä analytiikasta. Markkinointiautomaatio auttaa personoimaan viestit ja optimoimaan toimenpiteet siten, että potentiaalinen asiakas löytää tiensä juuri sinne, minne haluat hänet viedä.\nNetprofile opastaa markkinoinnin automaatiojärjestelmien valinnassa ja niiden käytössä. Erityisen hyvin tunnemme Hubspotin mahdollisuudet ja ominaisuudet, mutta käytämme tarpeen tullen sujuvasti mitä tahansa järjestelmää. Teknisiin käyttöönottoihin tuomme mukaan järjestelmät perin pohjin tuntevan kumppanimme.\nMarkkinointiautomaation hyöty lähtee kohderyhmäpersoonien määrittelystä. Millaisia ihmisiä haluat tavoittaa, miten voit heitä auttaa ja palvella, ja millaisia asioita he työssään kaipaavat?\nOhjaamme rakentamaan ja priorisoimaan yrityksesi tärkeät kohdepersoonat, ja suunnittelemme sisältöpolut, joiden kautta houkuttelet ja sitoutat heidät asiakkaiksesi.\nOlennainen osa markkinointiautomaatiota on digitaalinen markkinointi. Sosiaalisen median, natiivimainonnan ja muiden verkon keinojen kautta löydät ja houkutat sisältöjesi äärelle myös ne, joita sähköpostit eivät koskaan tavoita.\nTarkka analytiikka ja jatkuva optimointi varmistavat, että olet aina kartalla siitä, millaisia tuloksia investointisi tuottaa. Tunnemme mittaamisen tekniset työkalut ja parhaat käytännöt. Seuraamme ja optimoimme jatkuvasti kaikkia digitaalisen markkinoinnin toimenpiteitä, raportoimme tuloksista selkokielisesti ja ehdotamme keinoja jatkuvaan parantamiseen.


Kuntaliitto: Veronkorotukset edessä jopa yli 50 kunnassa Kotimaa\nJulkaistu 14.08.2012 18:43\nKuntaliiton arvion mukaan noin 50-60 kuntaa joutuu nostamaan veroprosenttiaan ensi vuodelle valtionosuusleikkausten vuoksi. Valtionosuudet putoavat tänä ja ensi vuonna yli miljardin ja jäävät esimerkiksi sosiaali- ja terveysmenoissa vain 30 prosentin tasolle. Kunnissa valmistaudutaan nyt palvelujen karsimiseen tai kuntaveron korottamiseen.Ylivieskan kaupungissa Pohjois-Pohjanmaalla kuntaveroa maksetaan jo nyt 21 prosenttia. Ensi vuoden valtionosuusleikkaukset iskevät kaupungin talouden entistä tiukemmalle, kertoo Ylivieskan kaupunginjohtaja Terho Ojanperä.\n– Kyllä ne iskevät todella tuntuvasti, niiden vaikutus ensi vuodelle on noin kaksi miljoonaa euroa, joka vastaa yhtä penniä veroäyrissä.Kuntaliitossakin on laskettu, että lähivuosien valtionosuusleikkaukset vaativat yhden prosenttiyksikön korotuksen kuntaveroon. Ensi vuonna kuntien kassasta häviää reilu miljardi, vuoden 2015 jälkeen valtionosuudet ovat huvenneet jo runsaat kolme miljardia. Kuntalaisille tämä tietää kylmää kyytiä.Kuntalaisten maksamat verot ovat kasvaneet tasaisesti viime vuosina. Viidessätoista vuodessa keskimääräinen kuntavero on noussut yli kaksi prosenttia. Myös erot ovat suuret: rikkaimmissa kunnissa maksetaan noin viisi prosenttia vähemmän veroja kuin köyhemmissä kunnissa. Tilanne onkin kääntämässä myös kuntalaisten mieliä kuntaliitosten suuntaan.Katso Outi Airolan juttu Ylivieskasta (Seitsemän uutiset 14.8.2012)\nSodankylässä koulumatkaan tarvitaan sekä taksia että linja-autoa


Anna-Mari Hekkala haluaa tuoda Sydänliiton roolin näkyväksi - Sydänliitto\nSydänliiton uusi ylilääkäri Anna-Mari Hekkala haluaa tehdä työstään omannäköistään.\nMarja Kytömäki, Tapani Romppainen\nKuusamolaisessa opettajaperheessä kasvanut Anna-Mari oli kiinnostunut monesta asiasta, eikä lääkärin ura ollut ensimmäisenä mielessä. Vapaa-aika kului partiossa, piano- ja laulutunneilla. Koillismaalle suunnataan edelleen perheen kanssa lomilla. Tai sitten liikunnallinen perhe, Anna-Mari, mies Hannu ja kolmasluokkalaisen Eelis-poika, lähtee Keski-Euroopan laskettelurinteisiin.\nRupattelimme Sydänliiton ylilääkärin, Anna-Mari Hekkalan kanssa Sydänliiton toimistolla tammikuun puolivälissä, kun hän vasta totutteli uuteen työhuoneeseen, titteliin, työtovereihin ja -tehtäviin. Parin ensimmäisen viikon jälkeen uusia jäsennettäviä asioita oli tulvinut, mutta Anna-Mari uskoi, että sekä toimenkuva, että työskentelytavat muotoutuvat pian:\n– En yhtään epäile, ettenkö tekisi tästäkin työstä omannäköistäni. Tykkään pitää luentoja. Oppaiden ja artikkeleiden kirjoittamista näkyy myös olevan paljon. Jonkin verran kiinnostaa tutkimustyön elvyttäminen, Anna-Mari pohti. – Sitä tekisi mieli aktivoida, kun käytettävissä on koko maan kattava valtakunnallinen järjestö.\nVerkon mahdollisuudet, saavutettavuus ja näkyvyys kiehtovat myös: – Se, miten päästäisiin vielä lähemmäksi potilaita.\nAnna-Mari Hekkala toteaa, että aika pienilläkin asioilla saataisiin lisää näkyvyyttä. Nytkin Sydänliiton asiantuntijat voivat olla pääesiintyjinä luentotilaisuuksissa, mutta jos Sydänliitto ei näy järjestäjänä, meidän rooliamme ei mielletä.\nMukana kaikissa potilaan vaiheissa\nSydänliittoon Anna-Mari tuli Haartmanin sairaalasta. Hän nautti työstään päivystyssairaalan yleiskardiologina. – Työ on ollut mielenkiintoista ja monipuolista. Eteen on tullut kaikenlaisia sydänsairauksia. Työhöni kuului paljon muutakin, myös hyvin paljon kollegoiden ja nuorien lääkärien kouluttamista.\nMyös aikaisemmista työpaikoista Kuusamon terveyskeskuksesta Peijaksen sairaalaan on tarttunut paljon näkemystä Sydänliiton tehtäväkuvan muotoutumiseen.\n– Koen, että minulla on kokemusta potilaan arjesta, olen urallani ollut mukana kaikissa potilaan vaiheissa siitä, mitä on tapahtunut terveyskeskuksessa, miten on päädytty sairaalaan, tehty diagnoosi, palattu takaisin terveyskeskukseen ja mitä tapahtuu hoidon jälkeen.\nOpiskelujen loppuvaiheessa Kuusamon terveyskeskuksessa sisätaudit alkoivat kiinnostaa. Peijaksessa Anna-Mari työskenteli apulaislääkärinä Sinikka Pohjola-Sintosen ohjauksessa ja siitä virisi kiinnostus kardiologiaan. – Hänen esimerkkinsä innosti, että nainenkin voi olla kardiologi. Kardiologeista on edelleen vähemmistö naisia, Anna-Mari toteaa. Niin ikään Peijaksesta tuttu lääkäri, Heikki Swan, oli vaikuttamassa siihen, että pitkä QT valikoitui lopulta väitöskirjan aiheeksi. – Tutkimusalue oli varsin mielenkiintoinen.\nSydänliitossa on vielä paljon asioita opiskeltavana muun muassa järjestötoiminnasta ja siitä, millaiseksi työrooli muodostuu. – Yksi syy, miksi hakeuduin tänne, onkin että Sydänliiton rooli näkyi mielestäni aika vähän sairaalassa. Informaatio järjestötoiminnan mahdollisuuksista jää sairaalassa ohueksi, ja on lähes kokonaan potilaan omalla vastuulla.\nOngelmia syntyy myös siitä, että potilas ei pysty lyhyenä sairaalassaoloaikana vastaanottamaan kaikkea tietoa. – Monelle saattaa jäädä tunne, että ei ole kerrottu mitään, kun ei ole vielä itse kyennyt ottamaan vastaan tietoa.\nTietokatkosta syntyy myös siitä, että potilaan siirtyessä seurantaan perusterveydenhoitoon kaikkia sairaalahoidon tietoja ei ole saatavilla. Yksi sote-uudistuksen tärkeimmistä päämääristä onkin saada perusterveydenhoito toimimaan tehokkaammin lisäämällä sinne erikoislääkäripalveluita.\n– Sote-uudistuksessa on aineksia, että se voisi toimiakin, jos perusterveydenhuoltoon saadaan toimivat moniammatilliset tiimit. Jos taas toiminta menee yksityiselle palveluntuottajalle, pitäisi olla taattu, että siinä on mukana kaikki samat elementit, Anna-Mari Hekkala sanoo.\n– Ilman muuta, tämä on nyt kohta, jossa Sydänliiton pitää vaikuttaa, hän painottaa. – Sydänsairaat ovat malliesimerkki potilaista, jotka kulkevat erikoissairaanhoidon ja perusterveydenhoidon välillä.\nVerenpaineen hoidossa vielä paljon parannettavaa\nLuet tällä hetkellä Anna-Mari Hekkala haluaa tuoda Sydänliiton roolin näkyväksi\nLue seuraavaksi Vanhuksen sydänlääkitys


Verkkoja vesillä, osin rannallakin: Arkihaaste 36/52\nTämän viikon haasteena on ollut jälleen sopeutua opiskelijaohjaukseen.\nOlen toinen osaston kolmesta opiskelijavastaavasta.\nUudet opiskelijat tulivat maanantaina ja kaksi päivää puhuimme heille suu vaahdossa käytäntöjä ja pääsimme vähän kosketuksiin potilaiden kanssa.\nOlemme nyt toista kertaa ns. moduulimallissa VOO eli vastuuta ottamalla oppiminen.\nKevään ryhmästä otettiin tällainen kuva, joka julkaistiin myös\nKun normaalisti opiskelija seuraa omaa ohjaajaansa "vierihoidossa", tässä mallissa opiskelijat ryhmänä toteuttavat hoitotyötä valvottuna niin, että miettivät ja pohtivat itse mitä, missä, milloin ja miten. Me ohjaajina olemme sitten vaan vierellä vastaamassa kysymyksiin ja ohjaamassa.\nKun normaalimallissa ohjaaja monesti tekee ensin itse ja opiskelija katsoo, tässä mallissa opiskelijat tekevät heti ensimmäisestä kerrasta itse. Vähän tyyliin "putosit syvään päähän ja nyt huku tai ui".\n+ opiskelijat oppivat kokonaisvaltaisesti mitä tämä työ on.\n+ Potilaat tykkäävät, käsipareja on enemmän ja\n+ aikaa seurustelulle on selkeästi paremmin kuin yleensä.\n+ Noista opiskelijoista saa yleensä älyn hyviä kesä- ja joulusijaisia, koska\n+ ovat työtä jo tehneet ja kokevat sen mielekkääksi.\n+ käymme viikottain reflektiokeskusteluja, jossa saamme vinkkejä myös oman työmme kehittämiseen\n- ohjaajalle tämä on aika raskas pesti 5 viikoksi. (Keväällä vedin viisi viikkoa ilman yhtään kokonaista vapaapäivää, koska aina oli joku arvio tai keskustelu, minne hankkiuduin myös vapaalta....)\n- Aina on tietenkin riski, ettei porukka ryhmäydy, jolloin homma pissii nilkoille heti.\n- Opiskelijat tekevät tässä mallissa töitä vain ma-pe aamun ja illan, joten koska meillä on normaalisti pyörivä vuorotyö, aika ajoin olemme omista vuoroistamme johtuen aika kujalla missä mennään...\nTämänkertainen porukka antaa itsestään reippaan ja kivan vaikutelman.\nOlen henkilökohtaisesti mallista innoissani, koska se vanhanaikainen "perässävedettävä" malli ei vaan sovellu itselleni. Nyt meillä on myös enemmän ohjaajia kuin me kevään kaksi, joten aion myös pitää vapaapäiväni....\nMutta henkisesti on taas aika rankkaa. Sitä kun haluaisi olla täydellinen ja osata olla paikalla aina ja joka hetki ja varsinkin oikeaan aikaan. Resurssien vuoksi se taas on mahdotonta. Teemme myös omat työmme tässä ohessa.\nEhkä tämä on vähän kuin omien lasten ajokortin saaminen: sitä on paniikissa kun ne lähtee ensimmäistä kertaa baanalle itsekseen, mutta ajan kanssa se helpottaa.\nTunnisteet: moduuliopiskelijat, opiskelijaohjaaja, opiskelijaohjaus, sairaanhoitaja\nmarketta 11. syyskuuta 2017 klo 7.12\nYmmärrän hyvin sinua ja työnohjaajan homman vaativuutta. Olen omassa työssäni myös työopastaja ja meillä uuden työtekijän kanssa ollaan 10 työpäivää. Meillä on haasteena meteli ja kylmyys. Yritä siinä nyt neuvoa, kun tarvitsee koneiden kanssa kilpaa huutaa. Kurkunpää on kovilla ja usein meillä opastajilla lähtee ääni, jos opastettavia on paljon ja pitkällä ajan jaksolla. Mutta tärkeää työtä ehdottomasti!\nSatu V/SatunNaiselämää 11. syyskuuta 2017 klo 14.26\nMä en tykkää yhtään opastaa uutta henkilöä työhön. Ei se tietty ole sen opastettavan vika, mutta se ei ole oikein mun juttu...silti olen joutunut välillä tähän hommaan ja suoriutunut kunnialla =).


Joulukuusen valinta | Riihon Majatalo\nTien penkat olivat runsaat ja korkeat.Taimikossa nuoret männyt ja kuuset olivat paksun lumivaipan alla. Kaikkialla vallitsi se raikas ja puhtoinen, talvinen hiljaisuus, joka on ominaista vain Pohjolalle. Lumi vaimentaa äänet ja tuntuu, että koko ilma sädehtii ja kimmeltää pienten lumihippusten hiljalleen putoillessa maata kohden. Oli jouluaatonaatto ja olimme tärkeässä joulutehtävässä; hakemassa joulukuusta. Varustus oli kunnossa: mukana oli pari potkukelkkaa, pulkka, saha ja vesuri. Meitä oli koko joukko liikkeellä. Pappa ja isä, tätini mies, minä serkuksista vanhimpana, veljeni ja kolme pienempää serkusta. Kannoilla kirmasivat Pätkä ja Tala. Pätkä oli serkkujeni koira, bernhardilaisen parivuotias pentu. Hyväluontoinen ja leppoisa otus, jonka kuolaamisen määrä oli mittaamaton. Tala taas oli meidän koiramme, vanhempi suomenpystykorva.\nTala tuli meille eräänä syksynä. Koulu oli jo alkanut ja eräänä päivänä koulusta tullessamme huomasimme veljeni kanssa, että viljankuivurin vieressä, vanhan koirankopin edustalla, istui kirkassilmäinen ja reipas pystykorvan pentu. Siihen se oli laitettu juoksulankaan kiinni ja tuotu vesiastia viereen. Innoissaan se hyppi meitä vasten ja nuoli käsiämme, kun menimme sitä tervehtimään. Säntäsimme sisälle kysymään, kenen koira mäellä istuu. Isä kertoi, että aamulla oli tullut Laine kyselemään metsurin paikkaa talveksi. Laine oli ollut meillä ennenkin yhden talven ja nyt hän oli tullut koiranpennun kanssa. Laineen etunimeä en varmaan koskaan edes kuullut. Koiralleen hän oli antanut nimeksi Talo. Laine oli kulkumiehiä ja talveksi piti saada katto pään päälle. Hän oli kai tajunnut, ettei voisi huolehtia koiranpennusta, kun ei hänellä itselläänkään ollut kotia. Niinpä hän oli kysynyt isältä, voisiko koira jäädä meille. Me lapset olimme riemuissamme. Nyt sai ajokoiramme Ressukin seuraa. Talolle annettiin kuitenkin uusi nimi. Päätimme kutsua sitä Talaksi, koska se oli jo ehtinyt tottua nimeensä. Tulimme siihen tulokseen, että Laine oli antanut koiralleen tuollaisen kummallisen nimen voidakseen myöhemmin kehuskella, että on hänelläkin ollut joskus talo.\nTala ja Pätkä edellä uppuroimme tieltä metsään. Lunta oli polviin asti ja pienemmillä vielä ylemmäs. Pappa kulki edellä ja koetimme astua hänen suurten pieksujensa jälkiin. Koirat nahistelivat jatkuvasti. Tai oikeastaan isompi pentukoira Pätkä ei nahistellut lainkaan, vaan vanha ja äreä Tala murisi ja rähisi Pätkälle koko ajan. Melkein tuli mieleen nalkuttava akka, joka moittii toista moittimasta päästyään. Kuusen valinta oli vaikeaa, sillä meitä oli monta makutuomaria mukana. Pappa ja isä katselivat metsää metsänhoitajan silmin ja olisivat valinneet mielellään kuusen, joka kasvaa liian lähellä männyn tainta ja tai on toispuoleinen tai muuten poistettavien listalla metsäkappaleen puustosta. Me lapset toivoimme kuusta, jossa olisi käpyjä ja joka olisi tuuhea ja joka puolelta kaunis. Noh, käpyjä kuusentaimissa harvemmin on, mutta tasainen ja kartionmuotoinen kuusi väikkyi silti silmissämme.\nPätkä kiersi lapsen luota toisen luo kuin paraskin Alppien pelastuskoira. Romminassakka kaulasta vain puuttui. Ja lapset jakoivat taputuksia ja hyväilyjä, minkä ehtivät. Tala sen sijaan pyrki komentamaan nuorempaa koiraa ja milloin näykkäsi turkista, milloin hyppäsi selän päälle ilmoittaen olevansa pomo näistä kahdesta. Lopulta kaikkien mieleinen joulupuu löytyi ja miehet aloittivat mittaamisen. Sopiva mitta oli miehen mitta käsi ylhäällä, lisättynä vesurin mitalla. Silloin mahtuisi kuusi Riihosen tupaan ja vielä tähtikin latvaan. Pienimmät istuivat pulkan kyytiin levähtämään, kun kuusesta ravisteltiin lumet ja sahaaminen saattoi alkaa. Yhtäkkiä ihmettelimme, minne Tala oli hävinnyt. Juuri äskenhän se oli pyörinyt tässä ympärillä ja härnännyt Pätkää. Pätkä istui tyytyväisen näköisenä hangessa, virnisti, niin kuin vain koirat osaavat ja roikotti kieltä suustaan. Sitten kuului murinaa. Se oli kyllä ihan selvästi Talan murinaa, mutta koiraa ei näkynyt missään. Se kuului ikään kuin maan alta. Pyörimme kuusen ympärillä ja yritimme kuulostella, mistä ääni kuului, mutta emme keksineet. Alkoi jo tulla hätä, minne Tala oli joutunut! Oliko se pudonnut johonkin lumenalaiseen kuoppaan eikä päässyt pois? Lopulta Pätkä päästi meidät huolesta. Se nousi muina miehinä paikaltaan hangesta ja Tala ponnahti esiin sen alta. Hyväluontoinen Pätkä oli kyllästynyt jatkuvaan ärhentelyyn ja tyynesti istahtanut Talan päälle. Siihen loppui ärhentely. Tala sieti rähisemättä suurta ja kömpelöä bernhardilaisen pentua koko joulunajan. Joulurauha tuli julistettua koirienkin välille. Tosin isomman oikeudella.\nLegenda joulukuusesta kertoo, että joulupuun valinnassa oli enkeleilläkin vaikeuksia. Kun Pohjolassa piti ensi kertaa vietettämän joulua, lähetti Jumala neljä enkeliä juhlaa valmistamaan. Nämä olivat uskon, toivon, rakkauden ja ilon enkelit. Lentäessään tähtikirkkaan taivaan halki kohti metsien maata, he keskustelivat tehtävästään. Heidän piti löytää puu, josta tulisi joulun evankeliumin vertauskuva.\nUskon enkelin mielestä joulupuulla tuli olla oksissaan pyhä ristin merkki. Toivon enkelille oli tärkeää, että joulupuu ei saisi lakastua. Sen täytyisi säilyä vihreänä ja elävänä koko talven sen elämän vertauskuvana, jota kuolema ei voi voittaa. Rakkauden enkeli halusi joulupuun olevan tuuhea, niin että se voi levittää oksansa kaikkien metsän eläinten suojaksi. Ja lopuksi ilon enkeli sanoi: ” Sen puun, jonka te valitsette, minä tahdon siunata. Siitä tulee ilontuoja kuninkaan linnaan ja matalaan majaan, niin rikkaille kuin köyhille, vanhoille ja nuorille.\nMillaisen puun he löysivät? He löysivät kuusen, jolla on ristin merkki jokaisessa oksassaan, joka kohoaa vihreänä keskellä talven lunta ja kylmyyttä, ja tarjoaa suojaa kaikille metsän pikkulinnuille.\nEnkelit tahtoivat jokainen antaa myös lahjan. Uskon enkeli koristeli kuusen oksat kynttilöin, jotka loistivat kuin Betlehemin tähdet pyhänä jouluyönä. Toivon enkeli kiinnitti latvaan suuren tähden, joka johdatti tietäjät Jeesus-lapsen luo. Rakkauden enkeli toi kuusen juurelle kauniita lahjoja, jotta niiden saajat tulisivat iloisiksi. Ilon enkeli siunasi joulukuusen ja antoi sille merkillisen voiman ilahduttaa ihmissydämiä ja pitää hiljaisen, mahtavan saarnan joulun ihmeestä, joulun lapsesta seimessä. Lapsesta, josta oli tuleva ristin Herra, Elämän ruhtinas ja rakkauden ja ilon Kuningas.\nHyvää ja rauhallista Joulujuhlaa! Toivottaa Riihon Majatalon väki\nSeuraavaHiljaisuudessa melkein kuulee kun pilvet liikkuvatNext


Suodatettu avainsanalla takuu\nlauantai 21.07.2012 Avainsanat: Polo , Polo Junior , Takuu , Volkswagen , Äänentoisto\nKun ostimme Polon, siihen asennettiin Media-In-liitäntä (MDI), jolla auton stereoihin (meillä perusmalli RCD310) saa kytkettyä esimerkiksi iPhonen tai USB-muistin ja kuunneltua niistä musiikkia. Asennus tehtiin iPhonea silmällä pitäen, mutta muutaman kuukauden käytön jälkeen huomasin, että olisi näppärä kuunnella musiikkia myös usbilta, koska puhelinta ei jaksa kytkeä autoon lyhyitä matkoja varten. Muistitikulta soittamista varten ei tarvitsisi hankkia kuin USB-liittimellä varustettu adapterikaapeli Media-Iniin, joten tuumasta toimeen.\nErinäisten sattumusten kautta adapteripiuha löytyi Nioben ja kumppanien häälahjapaketista yhdessä pakoputkenpään kanssa. Ilo jäi kuitenkin lyhytaikaiseksi, sillä mitä tahansa musiikkia tikulta sitten soittikin, niin tietyt äänialat rätisivät vaikka täsmälleen samat mp3-tiedostot soivat iPhonen kautta virheettömästi.\nHanskalokeroon asennettu Media-In-liitin, jonka päässä USB-adapteri ja muistitikku.\nOlin saanut samanlaisen rätinän aikaiseksi kerran iPhonella kun säädin suuremmaksi radion AUX/MDI Volume Leveliä eli asetusta, joka määrittelee, millä voimakkuudella sisään tuleva musiikki toistetaan. Vain alimmalla tasolla iPhone soi rätisemättä. Ajattelin että siitä olisi nytkin kyse, mutta asetus oli jo pienimmällä tasolla, joten siitä ei ollut apua.\nAUX/MDI Volume Level\nSeuraavaksi päivitin Media-Inin ohjelmistoversion, mutta ei vaikutusta. Viimeiseksi pyysin autoliikkeestä testiin toisen Media-In-USB-adapterin, mutta rätinä jatkui silläkin.\nLopulta ei auttanut kuin jättää auto takuuhuoltoon takuulla rätisevien esimerkkibiisien kera. Sunrise Avenuen "Choose To Be Me" toimi erittäin hyvänä esimerkkinä, sillä rätinä alkoi suunnilleen kappaleen ensimmäisestä tahdista...\nLuulin että kyseessä olisi ollut Media-In-liitännän asennusvirhe, mutta hieman yllättäen vika paikallistettiinkin itse Media-In-liitäntäpalikkaan. Siinä oli ollut jotkin kaksi johdinta väärin päin, mikä aiheutti rätinän. Mikä lie maanantaikappale. Ei kuitenkaan ainut sarjassaan, sillä nettikeskustelujen mukaan muutamalla muullakin on ollut sama ongelma.\nTakuuhuollon jälkeen musiikki on soinut mallikkaasti niin muistitikulta kuin puhelimestakin ja lisäksi AUX Level -säätöä on voinut käyttää ilman että ilmaantuisi ylimääräistä rätinää.\nMusiikin soittaminen usbitikulta on kätevää, mutta valinnanvaraa siihen mitä soitetaan ei ole kovin paljon verrattuna iPhoneen, josta soittamalla on käytettävissä kaikki iTunesin valinnat genreittäin, artisteittain jne. soittamiseen. Tikulta soitat tiettyä kansiota tai kaikkia biisejä, piste. Yksittäisen kansion (artisti) alla olevia kansioita (albumit) en ole saanut ympättyä samaan sekasoittoon, vaan MIX FLD -asetus jää soittamaan aina ekaa alikansiota sekaisin. MP3-CD-levyyn verrattuna muistitikulta soittaminen on kuitenkin parempi, koska tikun lukeminen on radiolle huomattavasti CD-levyn lukemista nopeampaa.\nJos muuten suunnittelet Media-In USB-adapterin hankintaa, kannattaa katsastaa nettihuutokauppa eBayn valikoimat. Tällä hetkellä sieltä löytyy ko. piuhoja 18 dollarilla, kun Suomessa niistä saa maksaa 49 e... Puhumattakaan siitä, että kun kysyin piuhaa Poloon, varaosamyyjä haki koneelta Poloon sopivan yksilön tiedot (varaosanumero 5N0035558) joka se oli eri kuin tuo ja vielä vähän kalliimpi ja piti tilata erikseen. En muista hintaa, koska en tosiaan maksanut sitä itse. En tiedä mikä idea siinä on, että Poloon oli oma johtonsa enkä tajunnut asiaa silloin kyseenalaistaa. Vasta rätinästä reklamoidessani sain testattavaksi suoraan hyllystä löytyneen yleisen Media-In-USB-johdon, joka oli fyysisesti ihan samanlainen kuin minunkin (varaosanumero 000051446B) ja toimi ihan hyvin rätinää lukuun ottamatta. Ainut ero oli, että minun piuhani tuli sievässä rasiassa, kun taas yleinen oli pelkässä muovipussissa.


Goa: rannat, night market, vesiputous ja uusi vuosi Marriottissa - Syö Matkusta Rakasta Goa: rannat, night market, vesiputous ja uusi vuosi Marriottissa - Syö Matkusta Rakasta\nJatketaan siitä mihin viimeksi jäätiin, eli Goalle.\nMehän tosiaan asuimme Panjimissa, eli oikeastaan aivan keskellä Pohjois- ja Etelä-Goaa. Siitä sitten teimme päivän reissuja molempiin suuntiin. Pohjois-Goa ei yleisesti ottaen vakuuttanut; Candolim, Calangute jne. olivat kyllä sinänsä mielenkiintoisia mutta aivan tupaten täynnä intialaisia ja venäläisiä turisteja. Rannalla istuttiin aurinkotuoleilla vieri vieressä, monilla rantakojuilla oli kyltit vain venäjäksi ja niin edelleen. Intialaismiesten lähentely vaaleita naisia kohtaan on myös aivan omalla tasollaan…\nIhan hauska oli tuolla toki pari päivää kahden viikon lomastamme viettää, mutta rauhallisempi Etelä-Goa ihanine, hiljaisine rantoineen oli ehdottomasti enemmän mieleeni. Sieltä oli helppo löytää lähes autioita rantoja ilman resortteja ja ilman venäläislaumoja.\nBeach shackeista sai ihan hyvää ruokaa. Tjäreborgin oppaat varoittelivat, että kannattaa vähän katsoa mistä shackista ottaa ruokansa. Me söimme kyllä ihan milloin missäkin, eikä kukaan noista ruoista sairastunut.\nYksi itseäni eniten ihatuttaneista rannoista oli Majorda Beach.\nYhtenä iltana lähdimme taksilla Panjimista ”Goa night marketille” Arporaan. Melko turistimeininki (tai ei melko vaan oikeastaan aivan helvetin paha) mutta näkemisen arvoinen tapahtuma! Vaatteita, mausteita, krääsää, ruokaa, tanssiesityksiä… Hinnoista pitää tinkiä REILUSTI. Myytävänä on lähinnä vaatteita, mausteita, laukkuja ja turistikrääsää.\nVaraudu järkyttäviin ruuhkiin matkalla sinne ja takaisin. Meidän taksikuski Francis vei meidät paikan päälle illallisen jälkeen, ja heitti meidät ulos marketin sisäänkäynnillä. Sovittiin parin tunnin päähän aika, jolloin nähtäisiin samassa paikassa. Ruuhkat alkoivat jo olla sitä luokkaa, ettei Francis tiennyt, mihin saisi autonsa parkkeerattua. Sovittuna aikana ilmaannuimme paikalle odottamaan Francista. Odotimme, odotimme, odotimme lisää. Autoja, mopoja, kärryjä, kerjäläisiä vilisi ohi. Liikenne pysähtyi välillä pitkäksikin aikaa. Poliisit yrittivät ohjata kaaosta, mutta eihän siitä mitään tullut. Mulla alkoi jalkoja särkeä pitkästä paikallaan seisomisesta, oli paha olo, väsytti ja pöly tunkeutui joka paikkaan. Epätoivo alkoi jo nostaa päätään. Oliko Francis unohtanut meidät…\nVihdoin ja viimein Francis kuitenkin ilmestyi jumittavan ruuhkan keskelle ja huitoi meitä hyppäämään autoon. Noin tunnin olimme tainneet häntä siinä odotella, ja helpottuneina lähdimme Franciksen kyydillä suhaamaan kohti Panjimia. Jos tuonne Arporan / Bagan suunnille muuten eksyy, on A&J’s Little Italy loistava illallispaikka! Erittäin hyvää ja huolella valmistettua italialaista ruokaa, ja erinomaista palvelua. Paikka on siisti, joskis hintataso ei tietenkään ole aivan halvimmasta päästä – suomalaisen mielestä se joka tapauksessa oli lähes ilmaista. :)\nJos jaksaa taksissa istua, niin kannattaa ehdottomasti vierailla myös Dudshagarin vesiputouksella. Panjimista lähtiessä istuttiin ensin ehkä noin tunti taksissa, jonka jälkeen saavuttiinn pieneen kylään, josta jatketaan Jeepillä putouksille. Jeeppimatka ei kilometreissä ole pitkä, mutta huonokuntoisten teiden ja jokien takia kestää kuitenkin vähintään puolisen tuntia. Putous on kuitenkin vaivannäön arvoinen! Muista kuitenkin tarkistaa jostain, mikä on putouksen vesitilanne reissusi aikaan – ei oo ehkä kauhean kiva päästä perille vain huomatakseen, että kuivuuden takia putousta ei käytännössä ole. :D Jeepeiltä matka jatkuu alle kilometrin kävellen joenvartta pitkin.\nPaikka kuhisee apinoita, jotka varastelevat ihmisten tavaroita ja eväitä. Myös meidän… Putouksen alla olevaan lampeen voi mennä uimaan (jeeppikuskit antavat pelastusliivejä halukkaille), mutta vesi on jäätävän kylmää!\nMeidän reissu kesti siis tosiaan uudenvuoden yli. Aluksi tarkoitus oli viettää uusi vuosi jossain ravintolassa ruokaillen ja sen jälkeen johonkin rantabileisiin suunnaten. Paikalliset taksikuskit saivat meidät kuitenkin vakuuttumaan siitä, ettei uutena vuotena ole mitään järkeä lähteä minnekään, minne pitäisi mennä autolla. Ja koska asuimme Panjimissa, ja sielläkin keskustan ulkopuolella, olisi meidän pitänyt lähteä autolla mihin tahansa olisimme päättäneet mennäkään. Tiet olivat jo normaalipäivänä ruuhkaiset, ja esim. Panjimista pohjoiseen ajettaessa seisottiin ruuhkissa milloin mistäkin syystä. Voin vain kuvitella, mikä tilanne olisi ollut uudenvuoden iltana ja yönä.\nLopulta päätimme jäädä Mathiaksen vanhempien kanssa Marriottin omiin uudenvuodenjuhliin. En odottanut näiltä juhlilta paljoakaan ja olin vähän ärsyyntynyt lipun kalliista hinnasta – mutta juhlat osoittautuivatkin parhaiksi uv-bileiksi, joissa olen koskaan ollut!\nJuhlapaikkaa rakennettiin hotellin rannalle kolme päivää. Sinä aikana sinne nousi valtava lava ja tanssilattia, massiiviset äänentoistolaitteet, koko paikkaa ympäröivät ruokakatokset, upeat koristelut ja paljon muuta. Paikalle saapui paljon muitakin ihmisiä kuin hotellivieraita, mm. goalaisia poliitikkoja. Pöytiä valkoisine pöytäliinoineen ja valkoisine tuoleinene oli varmaan lähemmäs sata, ja kymmeniä kokkeja työskenteli ruokakojuissa valmistamassa mitä upeampia ruokia. Juomaa virtasi pöytään toivomusten mukaisesti, juomat ja ruoat luonnollisesti kuuluivat lipun hintaan.\nJoku paikallinen, minulle tuntemattomaksi jäänyt DJ, soitti koko illan hyvää musiikkia, ja mekin tanssimme aamunkoittoon asti Intian yössä. Upea ilta, jolle kuvat eivät tee oikeutta. Kuvia ei edes ole kauhean paljon, koska oli yksinkertaisesti liian hauskaa, että olisin muistanut sen enempää kuvailla. Mutta sehän on vaan hyvä asia.\nMuut Goa-aiheiset postaukset:\nPanjim & Marriot-hotelli


Häiriöitä lähetyksessä thread | sivu 72 | DVD Plaza\nSivu 72 / 116 < Edellinen 1 ← 70 71 72 73 74 → 116 Seuraava >\nMikä on tilanne nyt. Minulla on totaalikatkon (viime sunnuntain 8.11) jälkeen jatkunut ikävä räpsähtely varsinkin YLEn kanavilla. Ilmiö esiintyy varsinkin iltaisin kello 16 jälkeen.\nOnko vastaavaa havaittavissa muualla Elisan kaapelissa.\nTuon sunnuntain jälkeen ei enää suurempia ongelmia ole ollut, tosin se, että nyt parisen kuukautta digiboksi (Topfield 5100 HDMI) on "kadotellut" noin 10 kanavaa, joista suurin osa ei nyt näkyisi muutenkaan kun ovat maksullisia, mutta esim. Canal+ Action -kanava näkyy vain silloin tällöin. Pelkkää puuroa kyseinen kanava, välillä digiboksi ilmoittaa, että ei ole signaalia, joten ei ole välillä kuvaa ollenkaan (epg-tietoja ei löydy yleensä ollenkaan). Peruskanavia ei ole paljonkaan tullut katsottua viime aikoina, joten muista ongelmista en paremmin osaa sanoa.\nMikähän on vikana kun Lohjalla asustelen ja saan kaikki muut muxit hyvin näkymään Lohjan lähettimeltä mutta en nippu A:ta (yleä) sen singaali on kelvoton ja joudun hakemaan sen Espoosta vaikka antenni on suunnattu Lohjalle ja se pätkii (heijaa)\nAntenni on Asenettu Lohjan antennipalvelulla.\nKun nuo muut näkyy ok. niin ei luulisi olevan suuntauksessakaan vikaa ?\nMaksukanavissani oli jokin aika sitten häiriötä, että kuva näkyi vain välillä. Vaihdoin kanavakortin, ja sen jälkeen maksukanavat alkoivat taas näkyä. Nyt ainakin viime viikosta lähtien on tapahtunut taas sitä, että maksukanavat eivät näy koko aikaa, ruudussa lukee välillä "Ei valtuutusta", välillä lukee "Kelvoton kortti", vaikka kortti vaihdettiin hiljattain. Ärsyttää, etteivät kanavat näy koko aikaa, vaikka olen maksanut koko kuukaudesta. Mistä vika voi johtua? Viime viikolla oli niinkin kerran, että maksukanavat näkyivät, mutta maksuttomat eivät hetken aikaa. Maksukanavat ovat olleet näkymättä useita tunteja putkeen, eri aikoihin päivästä, vaikken sitä tietenkään koko aikaa olekaan tarkkaillut. Voisiko vika johtua digiboksin kortinlukijasta? Mutta kun kortinvaihdon jälkeen homma pelasi jonkin aikaa. Elisan vikapalveluun olen soittanut, muttei sieltä ole osattu muuta sanoa, kuin että tehdä uudestaan tehdasasetukset, muttei sekään ole auttanut.\nViimeksi muokattu: 17.11.2009\nJyväskylässä Elisan verkossa on minulla ollut parisen viikkoa häiriöitä maksuttomien kanavien lähetyksessä (maksukanavia en katsele), varsinkin YLEn kanavilla (168000 kHz:n taajuudella).\nElisan vikapalvelusta käytiin jotain säätämässä ja apua tulikin sen verran, että häiriöt poistuivat TV:n (Sony) omalla virittimellä katsottaessa ja lähetyksen tullessa Humax 9200C digiboksin kautta pikselöitymistä on vai muutaman kerran päivässä, yleensä alkuillasta.\nElisan verkkosivuilla lukee, että he tekevät joitain huoltotöitä viikkojen 44-48 välisenä aikana. Vikapalvelusta sanottiin, ettei tämän pitäisi aiheuttaa po. pätkimistä ja pikselöitymistä. Odotellaan vielä ensi viikko ja jos tilanne ei silloinkaan ole normaali, täytyy palata asiaan Elisan kanssa.\nYksi mahdollisuus on, että boksissa on jotain vikaa. Ikää sillä on 2,5 vuotta ja on tähän asti toiminut loistavasti. Rivitalossamme on ketjuverkko ja muilla samassa ketjussa olevilla ei ole häiriöitä. Tämä viittaa boksivikaan. Mutta miksi se toimii normaalisti suurimman osan aikaa?\nEilisiltana maksukanavat näkyivät loppuillan ja aamullakin, mutta tässä päivällä on välillä niin, että kun selaa noiden maksukanavien väliä, niin välillä näkyy kaikki, mutta omituista on, että välillä näkyy vain kaksi kolmesta maksukanavasta, siten että näkyvä/näkymätön kanava vaihtuu. Ja kun kanava ei näy, niin lukee "Ei valtuutusta."\nOnkos Turun keskustan alueella muilla ongelmia kaapeli-tv:n kolmos muxin (maikkari, nelonen etc.) kanavilla. Pätkintää, äänien katoamista ja signaalin putoamista nollille esiintyy ainakin rauhankadulla.\nHtpc:llä katselen, ja muut häiriötekijät, paitsi lähetyshäröt on jo pikkuhiljaa suljettu pois. (Kaapelitv-yhtiön sivuilla on maininta huoltotöistä, joiden pitäisi loppua viikolla 48 ja mahdollisten häiriöiden koskea pääasiassa vain maksukanavia)\nMenee meinaan kohta hermot\nEdotL sanoi: ↑\nOlen nyt viisitoista minuuttia katsellut kolmosta tai nelosta eikä mitään häiriöitä ole ollut. TerraTec Cinergy C PCI. Signaalin voima ja laatu molemmat 98 %.\nPoistettu tili 10873, 21.11.2009\nEnpä tiedä mikä tuon loppujenlopuksi aiheutti, mutta eilen illalla ongelma alkoi vähenemään ja tänään ei enää pätkintää ole esiintynyt. Aspaan en sitten turhaan viitsinyt soitella.\nEurosport pimeenä kaapelissa Tampereella. Toimiiko muilla? Siellä ois Ahosen Janne kohta ilmassa nimittäin...!\nEDIT: No nyt tuli kuva, mutta ääntä ei kuulu. Ja Janne hyppäs jo. Prkl.\nEDIT2: Nyt tuli ääni. Aha, vika Eurosportin päässä.\nViimeksi muokattu: 26.11.2009\nMTV3:n lähetteessä aavistuksen "häiriötä":\n-Kuva uutislyhenteissä armottoman epätarkka ja alabanneri nykii summittaisesti\n-Osassa mainoksista ja ohjelmien mainosspoteista kuva nykii\n-Ohjelmissa (esim. CSI) äänen taso käsittämättömän alhainen. Kun mainoskatko alkaa, on ääni HUOMATTAVASTI kovemmalla tasolla. Kuva sentään paljon parempi kuin MTV3:n omissa ohjelmatuotannoissa...\nMissä vika lie...Pöllolaaksossa.\nKun mainoskatko alkaa, on ääni HUOMATTAVASTI kovemmalla tasolla.\nMissä vika lie...\nMainosten ääni on kompressoitu raskaasti ja nostettu sitten varmuuden vuoksi tappiin, jotta kuuluu ...\nTämä on "normaalia", mutta tällä kertaa tasoero oli poikkeuksellisen suuri.\nTerve. Sisko asuu vanhassa omakotitalossa, luultavasti antenni johtoineen on asennettu joskus 70-80 luvulla, ei varmuutta.\nNyt on muutaman kuukauden signaali häipynyt melkein päivittäin, välillä toimii pari päivää, sitten on koko päivän poissa. Antennin vahvistimen joku asentaja laittoi sisälle, ei vaikutusta.\nDigiboxi vaan sanoo -ei signaalia-. Kuva ei pikselöidy eikä pätki, vaan signaali häviää kerralla.\nOn vaan sen verran korkea talo ettei meikäläisen rohkeus oikein riitä kiivetä katolla antennia kääntelemään, mutta tuo tuntuu enää ainoalta vaihtoehdolta, vai mitä mieltä olette?\nAi niin, sisko sanoi että tuossa kun lunta sateli, niin tv näkyi virheettömästi, ja parin päivän päästä kun oli selkeä pakkaskeli, niin ei signaalia. Tuo nyt saattaa olla sattumaa.\nJokipoika Uusi jäsen\nKatariinassa pätkii ja rajusti. Pikselöi mainitsemiasi kanavia, katkoo ääntä ja jumittelee. Katseluvälineenä KDL-40E4000.\nTäräytänkö nyrkillä tuota paholaisen konetta, vaiko katsonko vaikka elokuvan (+:naminami kiroillen samalla jotain kaapelinippujen roplaajaa?\ndelerium Uusi jäsen\nEspoon Matinkylässä Welhon kaapelissa loppui yhtäkkiä subtv ja MTV3 kanavat näkymästä, menin vielä älypäänä virittämään kanavat uudelleen niin ei näy enää edes kanavapaikkoja.\ntelkku Sony KDL-W4500\nMatinkylässä ollut jo pitkään rikki Welholla MTV3, Nelonen, Sub jne.\nAntennipuolellakin nuo Mtv3, nelonen jne. eilisillasta asti pimeenä. Ainakin täällä kirkkonummella. helvetin ärsyttävää, onneksi on tuo elisa viihde ja sen 36h tallennus niin voi edes vähän jälkikäteen kattella ohjelmat...\nrock2net Uusi jäsen\nKatosi Eurosport HD näkyvistä - tai siis muuttui "salatuksi", vaikka minulla on kaapelissa Elisan HD-paketti. Liittyykö tuohon ES HD:n siirtymiseen kaapelikortille? Onko muilla hävinnyt?\njruots Uusi jäsen\nrock2net sanoi: ↑\nEilen taisi hävitä näkyvistä. Soitin Elisan tukeen ja sanoivat etten ollut ensimmäinen joka asiasta soitti. Ohjasivat tuesta tekniseen tukeen ja siellä eivät olleet kuulleetkaan asiasta. Tekivät tuosta tiketin ja meinasivat ilmoitella kunhan vika löytyy, toistaiseksi ei ole kuulunut mitään. Sanoivat kyllä että saattavat alkaa tutkia vikaa vasta ensi viikolla.


MSR-Rakenne Oy – kylpyhuoneremontit yli 20 vuoden kokemuksella\nKylpyhuoneremontit yli 20 vuoden kokemuksella\nHuoneistoremontit ja kylpyhuoneremontit ammattitaidolla\nMSR-Rakenne Oy on vuonna 1998 perustettu suomalainen saneerauksiin ja remontointiin erikoistunut yritys. Erikoisalaamme ovat kylpyhuoneremontit ja kokonaisvaltaiset huoneistoremontit.\nTeemme kaikki työt vuosien kokemuksella, laadukkaasti ja tarkasti. Asiakkaitamme ovat pääasiassa kotitaloudet ja taloyhtiöt. Päätoimialueemme on Helsinki ja koko pääkaupunkiseutu, mutta sopimuksen mukaan teemme töitä muuallakin.\nTarjoamme remontit halutessasi avaimet käteen -periaatteella sähkö- ja putkitöineen. Voit teettää kuitenkin työt myös osaurakkana, juuri siten kuin itse haluat.\nErikoisosaamistamme ovat kylpyhuoneremontit, mutta teemme tarvittaessa kaikki sisäremontit kokonaisvaltaisesti. Osaamisemme kattaa mm.\nParketti-, laminaatti- ja laatta-asennukset\nMeiltä kaikki remontit laadukkaasti – ammattilainen tekee kerralla hyvää jälkeä!\nKodin tai vapaa-ajan asunnon remontti edessä? Muistathan hakea verotuksessa kotitalousvähennystä remonttikuluihin! Kotitalousvähennykseen oikeuttaa tavanomainen asunnon ja vapaa-ajan asunnon kunnossapito- ja perusparannustyö. Huomaathan, että vähennys myönnetään kuitenkin vain työn osuudesta, ei matkakuluista tai tarvikkeista.\nKallioportaankatu 7 B 49\n0400 880 355\n© MSR-Rakenne Oy\nMSR-Rakenne Oy (Y-1095060-8)\nMSR-Rakenne Oy asiakas- ja markkinointirekisteri